hotchpotch/miracl-hf-unified huggingface dataset:
หอพระคันธารราษฎร์
หอพระคันธารราษฏร์ เป็นหอที่สร้างขึ้นเพื่อประดิษฐานพระคันธารราษฎร์ เพื่อใช้ในพิธีขอฝน สมัยรัชกาลที่ 5 เนื่องด้วยการบูรณปฏิสังขรณ์และการสร้างหอต่างๆ ขึ้น ในสมัยรัชกาลที่ 4 ยังไม่เสร็จ รัชกาลที่ 5 จึงได้โปรดเกล้าฯ ให้สร้างต่อจนแล้วเสร็จ ทันกับการฉลองกรุงเทพฯ 100 ปี นอกจากนั้นก็ได้โปรดเกล้าฯให้สร้างบุษบกประดิษฐานพระบรมราชสัญลักษณ์ของรัชกาลต่างๆ รวม 3 องค์ หลังจากนั้นก็มิได้มีการสร้างสิ่งใดที่สำคัญเพิ่มเติมในวัดพระศรีรัตนศาสดาราม นอกจากการบูรณปฏิสังขรณ์ในสมัยรัชกาลที่ 7 และรัชกาลปัจจุบันเมื่อคราวฉลองกรุงเทพฯ 150 ปี และ 200 ปีตามลำดับ
อู๋ เอี้ยนจู่
อู๋ เอี้ยนจู่ หรือที่รู้จักกันดีในชื่อ แดเนียล วู (; ) เกิดเมื่อวันที่ 30 กันยายน ค.ศ. 1974 เป็นนักแสดง ผู้กำกับ ผู้สร้างภาพยนตร์ เกิดที่สหรัฐอเมริกา ผลงานของเขาเป็นที่รู้จักในฮ่องกง ตั้งแต่มีผลงานแสดงภาพยนตร์เรื่องแรกในปี 1998
แดเนียล วู เกิดที่ซานฟรานซิสโก รัฐแคลิฟอร์เนีย โดยถือสัญชาติอเมริกัน เขาจึงเป็นคนอเมริกันเชื้อสายจีน โดยครอบครัวอพยพมาจากเซี่ยงไฮ้แผ่นดินใหญ่ไปตั้งรกรากอยู่ที่สหรัฐอเมริกา เขาเป็นลูกชายคนสุดท้องมีพี่สาว 2 คน เมื่อตอนเด็กเขาสนใจศิลปะการป้องกันตัว เล่นวูซูตั้งแต่ 11 ปี โดยได้รับแรงบันดาลใจจากเจ็ท ลี เขาจบการศึกษาจากคณะสถาปัตยกรรมศาสตร์ มหาวิทยาลัยโอเรกอน เขาพูดได้ทั้งภาษาอังกฤษ จีนกลาง และกวางตุ้ง เขาชอบรับประทานอาหารอิตาเลียน จีน และญี่ปุ่น ซึ่งเขาเองก็อยากไปเที่ยวชมประเทศที่มาของอาหารเหล่านั้นด้วย แดเนี่ยล วูเล่นกีฬาว่ายน้ำ แข่งรถ ฟิตเนส มีภาพยนตร์ที่ชื่นชอบ 3 เรื่อง คือ Godfather, Pulp fiction กับหนังในอดีต Citizen Kane ชอบดนตรีแนวร็อคที่มาตั้งแต่อายุ 13 ปี งานอดิเรกชอบท่องเที่ยว ถ่ายภาพ เล่นอินเทอร์เน็ต ทั้งเพื่อค้นหาความรู้ใหม่ๆ และติดต่อสื่อสารกับแฟนๆ ทั่วโลก นอกจากทักษะคอมพิวเตอร์อยู่ในระดับดี เขายังชื่นชอบกังฟูและเคยแข่งขันจนสามารถคว้ารางวัลชนะเลิศการแข่งขันการต่อสู้ปี ค.ศ. 1998 มาได้ด้วย
เขาก้าวเข้าสู่วงการบันเทิงในฮ่องกงหลังจากเป็นสถาปนิก โดยเริ่มจากการเป็นนายแบบ หลังจากนั้นมีผลงานภาพยนตร์เรื่องแรกคือ "Young and Dangerous: The Prequel" (1998) และมีผลงานอีกหลายเรื่อง ทั้งยังมีผลงานระดับฮอลลีวูดในภาพยนตร์คอมเมดี้เรื่อง "80 วัน จารกรรมฟัดข้ามโลก" (Around The World In 80 Days) ยังมีงานกำกับฯ ผลงานที่ออกโชว์ใน MTV ของวงดนตรีแร็ป LMF และเป็นโปรดิวเซอร์รวมถึงร่วมแสดงภาพยนตร์อิสระ
โชจู
โชจู () เป็นเหล้าชนิดหนึ่งของญี่ปุ่นที่มักกลั่นจากข้าวบาร์เลย์ มันเทศ หรือข้าว ปกติมีปริมาณแอลกอฮอล์ประมาณร้อยละ 25 จึงแรงกว่าสาเก ซึ่งทำให้ได้รับการขนานนามว่า "วอดกาแห่งญี่ปุ่น" โชจูมีต้นกำเนิดมาจากเกาะคีวชู ปัจจุบันมีการผลิตโชจูทั่วประเทศญี่ปุ่น
โชจูสามารถแบ่งออกเป็นสองประเภทใหญ่ ๆ คือแบบโค และแบบอตสึ โชจูแบบโคจะถูกกลั่นหลายครั้งจนทำให้รสชาติที่เจือปนหายไป มีแอลกอฮอล์ไม่เกินร้อยละ 36 ส่วนแบบอตสึจะถูกกลั่นเพียงครั้งเดียวทำให้เหลือกลิ่นเฉพาะของวัตถุดิบที่ใช้ มีปริมาณแอลกอฮอล์ไม่เกินร้อยละ 45
เคต มอส
แคทเธอรีน แอน มอส () หรือที่รู้จักในนาม เคต มอส () เกิดเมื่อวันที่ 16 มกราคม ค.ศ. 1974 เป็นนางแบบชาวอังกฤษ มีผลงานถ่ายแบบบนปกนิตยสารมากกว่า 300 เล่ม
เธอเกิดและเติบโตที่อังกฤษ เคยหมั้นกับจอห์นนี่ เด็ปป์ เธอเป็นพรีเซ็นเตอร์ให้กับสินค้าแบรนด์ระดับโลกอย่าง เวอร์ซาเช่, อีฟแซง, เซอรูติ, บานาน่า รีพัพบลิค, คาลวินไคล์, เซลีน, หลุยส์ วิตตอง, เบอเบอรี่ และอีกหลายแบรนด์
คริส อีแวนส์
คริสโตเฟอร์ โรเบิร์ต เอฟเวินส์ () เกิดวันที่ 13 มิถุนายน ค.ศ. 1981 เป็นนักแสดงชาวอเมริกัน และผู้กำกับภาพยนตร์ อีแวนส์เป็นที่รู้จักจากบทบาทซูเปอร์ฮีโร่ในฐานะตัวละครมาร์เวล ; สตีฟ โรเจอร์ / กัปตันอเมริกา และ จอห์นนี่ สตอร์ม / ฮิวแมน ทอร์ช ในภาพยนตร์ สี่พลังคนกายสิทธิ์ (พ.ศ. 2548) และ (พ.ศ. 2550)
อีแวนส์เริ่มแสดงด้วยละครซี่รีย์ "Opposite Sex" (2543) และเริ่มหันไปแสดงภาพยนตร์ในปี 2544 "Not Another Teen Movie"
คริส เอฟเวินส์ เกิดใน ซัดบูรี แมสซาชูเซตส์ เป็นบุตรชายของ ลิซา นักเต้น และ บ็อบ เอฟเวินส์ หมอฟัน เขามีเชื้อสายอิตาเลียน,ไอริช,อังกฤษ,เยอรมัน เป็นครอบครัวชาวคาทอลิก เขาจบการศึกษาจาก Lincoln-Sudbury Regional High School พออายุได้ 17 ปี เอฟเวินส์เซ็นสัญญากับบริษัทตัวแทนในนิวยอร์ก เขาได้รับเลือกให้แสดงใน "Opposite Sex" ทางช่องฟอกซ์ และ รับเชิญในเรื่อง "Boston Public" และ "The Fugitive"
เอฟเวินส์เรียนเต้นรำและการละครภายใต้การกำกับของครูหรือแม่ของเขา หลังจากนั้นแสดงละครเวทีอาชีพเรื่อง "Sunday Visitors" ที่โรงละครบอสตัน เพลย์ไรท์ส เธียเตอร์ และเทศกาลอีแม็ค รวมทั้งโปรดักชั่นของสปีคส์ พรีวิวส์ เรื่อง "Suckers" ในบอสตัน
เขาแสดงได้ ภาพยนตร์อิสระ เรื่อง "Fierce People" คู่กับไดแอน เลนและโดนัลด์ ซุทเธอร์แลนด์ และเรื่อง "The Orphan King" กับอเล็กซิส เบลเดิล นอกจากนี้เขายังได้แสดงใน "Not Another Teen Movie"
เขาแสดงใน "Cellular" ร่วมกับ คิม เบซิงเงอร์ และวิลเลียม เอช เมซีย์ ต่อมาอีแวนส์ได้รับบทนำในเรื่อง "The Perfect Score" ร่วมแสดงโดย เอริก้า คริสเต็นเซ่นและสการ์เล็ต โจแฮนสัน เขาโด่งดังในบท Hulk / Human Torch ในเรื่อง "Fantastic Four" ซึ่งเขาร่วมแสดงทั้ง 2 ภาค และในปี 2009 เขาแสดงในภาพยนตร์เรื่อง "พุช โคตรคนเหนือมนุษย์"
ต่อมไพเนียล
ต่อมไพเนียล () เป็นต่อมไร้ท่ออยู่เหนือสมอง อยู่บริเวณกึ่งกลางของสมองส่วนซีรีบรัมซ้ายและขวา มีขนาดเท่ากับเม็ดข้าวมีสีแดงปนน้ำตาล เรียกชื่อเต็มว่าเอน อะเซทิล ไฟฟ์เมทอคซิทริพทามีน (N acetyl -5- methoxytryptamine) เนื่องจากรูปร่างคล้ายลูกสน (pine cone) จึงเรียกว่าต่อมไพเนียล
ในตอนกลางวันจะสร้างเซโรโตนินกระตุ้นให้เราลุกตื่นขึ้น พอตกกลางคืนก็สร้างเมลาโตนินให้เรารู้สึกง่วงนอน จึงเปรียบเสมือนนาฬิกาชีวภาพ
เจสซี เมตคาล์ฟ
เจสซี อีเดน เมตคาล์ฟ () เกิดเมื่อวันที่ 9 ธันวาคม ค.ศ. 1978 เป็นนักแสดงชาวอเมริกัน เป็นที่รู้จักในผลงานซีรีส์เรื่อง "Desperate Housewives" ในบทจอห์น โรว์แลนด์
เขาเกิดในแคลิฟอร์เนีย เป็นบุตรของ สก็อต เมตคาล์ฟ และแนนซี เดอไมโอ พ่อเขามีเชื้อสายฝรั่งเศส อิตาลี แม่ของเขามีเชื้อสายโปรตุเกสและอิตาลี เมื่อตอนเด็กเจสซีเล่นให้กับลีคบาสเกตบอลอยู่หลายที่ เขาสำเร็จการศึกษาจากโรงเรียนวิลเลียมส์ ในนิวลอนดอน เขาเข้าเรียนที่ New York University's Tisch School of the Arts แต่ก็เลิกไปเพื่อหันมาเอาดีทางด้านนักเขียน/ผู้กำกับ
เขาย้ายมาลอสแอนเจลิส และได้เข้าทดสอบบทในละครน้ำเน่าของเอ็นบีซี เรื่อง "Passions" เขารับบทเป็น Miguel Lopez-Fitzgerald รายการมีตั้งแต่เดือนกรกฎาคม 1999-กรกฎาคม 2004 เขาตัดสินใจออกจากรายการ
ปลายปี 2003 และต้นปี 2004 เขาเป็นแขกรับเชิญในซีรีส์ "Smallville" จากนั้นเขากลับมาอีกครั้งกับบทนักแต่งสวนวัยรุ่นที่ชื่อ จอห์น โรว์แลนด์ ในซีรีส์อันโด่งดังทางช่อง เอบีซีที่ชื่อ "Desperate Housewives" ที่เขามีสัมพันธ์ลับกับแม่บ้าน Gabrielle Solis รับบทโดย อีวา ลองโกเรีย
เขายังเป็นหนึ่งในรายการแกล้งดาราทางช่องเอ็มทีวี รายการที่ชื่อว่า พังก์'ด มากกว่า 1 ครั้ง และเขายังได้แสดงในมิวสิกวิดีโอของวง 3 Doors Down ที่ชื่อ "Let Me Go" ต่อมาเขามีผลงานภาพยนตร์เรื่องแรกใน "John Tucker Must Die"
รางวัลออสการ์ สาขาภาพยนตร์ยอดเยี่ยม
รางวัลออสการ์ สาขาภาพยนตร์ยอดเยี่ยม เป็นหนึ่งในรางวัลออสการ์หลายๆรางวัลที่มอบโดยสถาบันศิลปะและวิชาการทางภาพยนตร์ (AMPAS) รางวัลออสการ์สาขานี้เป็นรางวัลที่ยิ่งใหญ่และสำคัญที่สุดในงาน เนื่องจากภาพยนตร์ที่ได้รับรางวัลนี้ต้องเป็นภาพยนตร์ที่มีการผสมผสานที่ดีของการสร้าง การกำกับ การแสดง และการเขียนบท ดังนั้น สาขานี้จึงเป็นสาขาที่ยิ่งใหญ่ที่สุด ของรางวัลที่ยิ่งใหญ่ที่สุดในโลกภาพยนตร์ ภาพยนตร์ที่ได้รางวัลจึงถือเป็นเกียรติอย่างสูงสุด ผู้ที่ขึ้นรับรางวัลสาขานี้จะเป็นผู้กำกับหรือโปรดิวเซอร์ที่ภาพยนตร์เรื่องนั้นให้เครดิตอย่างเป็นทางการ โปสเตอร์ภาพยนตร์ทุกเรื่องที่ได้รับรางวัลนี้จะถูกติดไว้ที่บันไดทางขึ้นของโกดักเธียเตอร์ ในลอสแอนเจลิส
รางวัลออสการ์ สาขาภาพยนตร์ยอดเยี่ยม ตั้งแต่มีการมอบรางวัลมาได้มีการเปลี่ยนชื่อดังนี้
รายชื่อภาพยนตร์ต่อไปนี้ จะแสดงรายชื่อภาพยนตร์ที่ได้รับรางวัลออสการ์ สาขาภาพยนตร์ยอดเยี่ยมในปีนั้นๆ แล้วตามด้วยภาพยนตร์ที่ได้รับการเสนอชื่อเข้าชิงในปีเดียวกัน ปีค.ศ.ที่แสดงจะเป็นปีที่ภาพยนตร์เรื่องนั้นฉายครั้งแรกที่ลอสแอนเจลิส ไม่ใช่ปีที่ได้รับรางวัลFrom 1951 on, the individual producer (rather than the production company) receives this award.
ภาพยนตร์ต่อไปนี้เป็นภาพยนตร์ที่ได้รับการเสนอชื่อเข้าชิงมากที่สุด โดยไม่รับการเสนอชื่อเข้าชิงรางวัลภาพยนตร์ยอดเยี่ยม
ชารอน สโตน
ชารอน สโตน () เกิดเมื่อวันที่ 10 มีนาคม พ.ศ. 2501 เป็นนักแสดงชาวอเมริกัน โปรดิวเซอร์ อดีตนางแบบ เป็นที่รู้จักกับผลงานภาพยนตร์เรื่อง "Basic Instinct" ในปี 1992 เธอได้รับการเสนอชื่อเข้าชิงรางวัลออสการ์สาขานักแสดงนำหญิงยอดเยี่ยมจากเรื่อง Casino และได้รับรางวัลจากรางวัลลูกโลกทองคำ และรางวัลเอมมี
ชารอน สโตน เกิดและเติบโตที่ มีดวิลล์ เมืองเล็ก ๆ ในเพนน์ซิลวาเนีย พ่อของเธอทำงานในโรงงาน และแม่ของเธอเป็นแม่บ้าน เธอเป็นลูกคนที่ 2 ใน 4 คน ชารอนเรียนที่โรงเรียนมัธยมปลายที่เซเกอร์ทาวน์ เพนน์ซิลวาเนีย เข้าศึกษาต่อที่มหาวิทยาลัยเอ็ดดิโบโร ของเพนน์ซิลวาเนีย และเมื่อเธอจบการศึกษาในสาขาการวรรณศิลป์ พออายุได้ 17 ปี ได้ชนะการประกวดมิสเพนน์ซิลวาเนีย บิวตี้ คอนเทสต์ เธอทำงานพาร์ทไทม์ที่เคาท์เตอร์ร้านแม็คโดนัล ต่อมาเธอก้าวสู่อาชีพนางแบบและมีผลงานทั้งรายการโทรทัศน์ และงานโฆษณา ในปี 1980 เธอก็ได้แสดงใน "Woody Allen's Stardust Memories"
ในปี 1984 แต่งงานกับ ไมเคิล กรีนเบิร์ก โปรดิวเซอร์ จาก "MacGyver" แต่ก็ต้องหย่าร้างกันในอีก 2 ปีต่อมา จนเธอได้แสดงในภาพยนตร์เรื่อง "Total Recall" ในปี 1990 ร่วมกับอาร์โนลด์ ชวาสเนกเกอร์ จนเธอแสดงในภาพยนตร์เรื่อง "Basic Instinct" ในปี 1992 กับไมเคิล ดักลาส
เธอเคยได้รับการเสนอชื่อเข้าชิงรางวัลลูกโลกทองคำ ในฐานะนักแสดงหญิงยอดเยี่ยม หลายครั้ง เช่น "The Specialist" (1994) กับซิลเวสเตอร์ สตอลโลน และเรื่อง "The Quick and the Dead" (1995) กับจีน ฮอกแมน เธอประสบความสำเร็จจากการแสดงในภาพยนตร์เรื่อง "Casino" (1995) ที่แสดงกับโรเบิร์ต เดอนีโร และยังได้รับการเสนอชื่อเข้าชิงรางวัลออสการ์อีกด้วย หลังจากนั้นเธอก็มีผลงานแสดงภาพยนตร์อีก 2-3 เรื่อง ต่อมาเธอแต่งงานกับ บรรณาธิการหนังสือพิมพ์ที่ชื่อฟิล บรอนสเตน เธอมีลูกชาย คือโรน โจเซฟ
กรรไกรตัดเล็บ
มีดตัดเล็บ เป็นอุปกรณ์เชิงกลใช้สำหรับตัดเล็มเล็บมือและเล็บเท้า กรรไกรตัดเล็บมักจะผลิตขึ้นจากโลหะ มีสองแบบคือประเภทคีมและประเภทคาน ทั้งสองประเภทเป็นของใช้ในบ้านโดยทั่วไป กรรไกรตัดเล็บส่วนมากมักจะมีเครื่องมืออย่างอื่นติดมาด้วย เช่นตะไบเล็บขนาดเล็ก มีดขนาดเล็ก เป็นต้น คมของกรรไกรอาจมีลักษณะเว้าหรือนูน ซึ่งกรรไกรแบบนูนถูกผลิตขึ้นมาเพื่อใช้ตัดเล็บเท้าโดยเฉพาะ หัวตัดอาจถูกสร้างขึ้นให้ตั้งฉากหรือขนานกับตัวกรรไกร หัวตัดแบบขนานใช้สำหรับบริเวณเล็บเท้าที่แบบตั้งฉากเข้าไปไม่ถึง หลังจากตัดเล็บแล้วสามารถใช้ตะไบเล็บขัดถูส่วนที่เป็นรอยหยักหรือส่วนที่ใช้กรรไกรตัดไม่ได้ออก
กรรไกรตัดเล็บอาจมีพลาสติกชนิดยืดหยุ่นปกคลุมทั้งหมด ซึ่งช่วยลดความน่ากลัวในสายตาของเด็ก โดยเฉพาะกับเด็กที่กลัวการตัดเล็บ กรรไกรตัดเล็บชนิดนี้เรียกว่า "กรรไกรตัดเล็บที่ปลอดภัยต่อเด็ก" (childproof)
กรรไกรตัดเล็บเป็นสิ่งประดิษฐ์ที่คิดค้นขึ้นโดย แชเพล คาร์เตอร์ (Chapel Carter) ใน ค.ศ. 1896
วีลแชร์เรซซิ่ง
วีลแชร์เรซซิ่ง () คือ กีฬาที่คนพิการใช้รถวิลแชร์ แทนกีฬาวิ่งแข่งในกีฬาโอลิมปิก และ พาราลิมปิก
บีกเกอร์
บีกเกอร์ () เป็นเครื่องมือทางวิทยาศาสตร์ที่ใช้ในห้องปฏิบัติการเพื่อบรรจุสารเคมีเพื่อให้ความร้อน ผสมสาร หรือทำปฏิกิริยากัน มีรูปร่างเป็นทรงกระบอกก้นแบน ปากแบะออกเล็กน้อยและมีจะงอยเพื่อช่วยในการเทสาร ขนาดของบีกเกอร์ที่พบได้โดยทั่วไปจะมีตั้งแต่ 50 มิลลิลิตร ไปจนถึง 5 ลิตร ซึ่งมักจะมีขีดบอกปริมาตรไว้ด้วย แต่มิได้มีจุดประสงค์ไว้เพื่อการตวงของเหลวได้อย่างแม่นยำ บีกเกอร์ที่นิยมใช้ในห้องปฏิบัติการทำจากแก้วทนไฟ และก็ยังมีชนิดที่ทำด้วยพลาสติกที่ไม่สามารถตั้งไฟได้แต่ราคาถูกกว่า แต่คุณสมบัติของบีกเกอร์แก้วก็ยังดีกว่า
โจฮันเนสเบิร์ก
โจฮันเนสเบิร์ก () เป็นเมืองที่ใหญ่ที่สุดในประเทศแอฟริกาใต้ และเป็นเมืองหลวงของจังหวัดเกาเทง (Gauteng) อันเป็นเขตที่มั่งคั่งและเป็นแหล่งเศรษฐกิจที่ใหญ่สุดของแอฟริกาใต้ เป็นเขตเมืองใหญ่ติดอันดับ 40 ของโลก และเป็นหนึ่งในสองเมืองระดับโลกของแอฟริกาที่เป็นที่รู้จักไปทั่วโลกนอกจากนี้โจฮันเนสเบิร์กยังเป็นเมืองใหญ่ที่สุดที่ตั้งอยู่บนดินแดนที่ไม่ถูกแวดล้อมด้วยทะเลสาบ แม่น้ำ และแหล่งน้ำอื่น ๆ อันเนื่องมาจากการอยู่บนที่สูงจึงมีหิมะตกเหมือนกับกรุงพริทอเรีย
ซอกเกอร์ซิตี () เป็นสนามกีฬาประจำเมืองโจฮันเนสเบิร์ก ใช้จัดการแข่งขันฟุตบอลโลกปี 2010 ในนัดเปิดสนามและนัดชิงชนะเลิศอีกด้วย
แมคบุ๊กโปร
แมคบุ๊กโปร () อยู่ในสายการผลิตคอมพิวเตอร์พกพาหรือคอมพิวเตอร์โน้ตบุ๊ค ผลิตและจัดจำหน่ายโดยบริษัท แอปเปิล ผู้ผลิตคอมพิวเตอร์ในชื่อที่รู้จักกันดีคือ แมคอินทอช (Macintosh) นั่นเอง แมคบุ๊กโปรนั่นเป็นเครื่องคอมพิวเตอร์ส่วนบุคคลที่อยู่ในสายการผลิตเครื่องคอมพิวเตอร์ขั้นสูง กลุ่มเป้าหมายทางการตลาดส่วนใหญ่เน้นไปในกลุ่มบุคคลในระดับสูงเนื่องจากราคาที่ค่อนข้างสูงนั่นเอง และเป็นเครื่องโน้ตบุ๊คระดับสูงสุดในตระกูลของแมคบุ๊ก เปิดตัวครั้งแรก เมื่อวันที่ 10 มกราคม ค.ศ. 2006 ในงานแมคเวิร์ล คอนเฟอเรนซ์ แอนด์ เอกซ์โป (Macworld Conference & Expo) โดยแอปเปิล ซีอีโอของแอปเปิลคือสตีฟ จ๊อบส์จึงเปิดจำหน่ายแมคบุ๊กโปรในทันทีบน Apple Store Worldwide และเริ่มเปิดบริการส่งถึงบ้านในกลางเดือนกุมภาพันธ์ ค.ศ. 2006 แมคบุ๊กโปรนั้นถูกพัฒนามาจาก พาวเวอร์บุ๊ค จีโฟร์ (Power Book G4) ที่มีทัง 15 และ 17 นิ้วเช่นกัน สิ่งที่แมคบุ๊กโปรนั้นแตกต่างจากพาวเวอร์บุ๊คจีโฟร์ก็คือหน่วยประมวลผลกลางที่เปลี่ยนจากของเดิมคือพาวเวอร์พีซี จีโฟร์ (PowerPC G4) แมคบุ๊กโปรจึงเป็นโน้ตบุ๊ครุ่นแรกของแอปเปิลที่ใช้ชิปเซ็ตIntel Core Duo และ Intel Core 2 Duo ของค่ายอินเทลในการประมวลผลแทน นั่นทำให้โน้ตบุ๊คของแอปเปิลสามารถใช้งานระบบปฏิบัติการจากค่ายไมโครซอฟท์ (Microsoft) อย่างไมโครซอฟท์วินโดวส์ (Microsoft Windows) ได้ด้วย
หากเปรียบเทียบกับเครื่อง iMac Core Duo แล้ว แมคบุ๊กโปรนั้นเป็นเครื่องคอมพิวเตอร์รุ่นแรกที่ใช้ชิปเซ็ตจากอินเทลในการประมวลผลแทนชิปเซ็ตตัวเดิมอย่างพาวเวอร์พีซี โดยการเปลี่ยนสร็จสมบูรณ์ลงในวันที่ 7 สิงหาคม ค.ศ. 2006 หลังจากที่แอปเปิ้ลได้เปิดตัวแมคบุ๊กโปรอินเทลไปแล้ว แอปเปิลยังได้ส่งเครื่องคอมพิวเตอร์รุ่นอื่นที่ใช้ชิปเซ็ตอินเทลตามมาอีกคือ แมคมินิ (Mac Mini) ในวันที่ 28 กุมภาพันธ์ ค.ศ. 2006, แมคบุ๊ก (MacBook) ในสายการผลิตเดียวกันในวันที่ 16 พฤษภาคม ค.ศ. 2006, แมคโปร (MacPro) ในวันที่ 7 สิงหาคม ค.ศ. 2006 และ เอกซ์เซิร์ฟ (Xserve) ในเดือนพฤศจิกายน ค.ศ. 2006 เป็นอันเสร็จสมบูรณ์ในการส่งเครื่องแมคอินเทลออกสู่ตลาด
แมคบุ๊กโปรที่ผลิตออกมานั้นมีอยู่สามรุ่น โดยแบ่งตามขนาดของจอภาพ โดยขนาด 15 นิ้วเปิดตัวครั้งแรกวันที่ 10 มกราคม ค.ศ. 2006, ขนาด 17 นิ้วเปิดตัวครั้งแรกวันที่ 24 เมษายน ค.ศ. 2006 และขนาด 13 นิ้วเปิดตัวครั้งแรกวันที่ 8 มิถุนายน ค.ศ. 2009
MacBook Pro 15 นิ้วรุ่นแรกเปิดตัวในวันที่ 10 มกราคม ค.ศ. 2006 โดย สตีฟ จ็อบส์ ที่งานแมคเวิร์ล คอนเฟอเรนซ์ แอนด์ เอกซ์โป ดีไซน์แรกเริ่มนั้นเอามาจาก PowerBook G4 แต่ใช้ชิพอินเทลแทนเพาเวอร์พีซี
MacBook Pro ทั้งรุ่น 15 นิ้วและ 17 นิ้วมีช่อง ExpressCard/34 มาแทนช่อง PC Card ใน PowerBook G4 มีพอร์ต USB 2.0 ทั้งหมด 2 พอร์ต และพอร์ต FireWire 400 ทั้งหมด 1 พอร์ต ส่วนรุ่น 17 นิ้วมีพอร์ต USB 2.0 ทั้งหมด 3 พอร์ต และพอร์ต FireWire 400 ทั้งหมด 1 พอร์ต ซึ่งภายหลังได้ใส่ FireWire 800 มาแทน FireWire 400 และ MacBook Pro ยังมีพอร์ต Gigabit Ethernet, Bluetooth 2.0 และ Wi-Fi 802.11a/b/g ซึ่งตอนหลังอัพเดตเป็น Bluetooth 2.1 และ Wi-Fi 802.11n และ MacBook Pro ยังมีเว็บแคม iSight และพอร์ตชาร์จไฟ MagSafe ขณะที่ PowerBook G4 ไม่มี
นาตาลี เดวิส
นาตาลี เดวิส เกิดเมื่อวันที่ 6 สิงหาคม พ.ศ. 2530 เป็นนักร้อง นักแสดง นางแบบ สำเร็จการศึกษาระดับมัธยมศึกษาจากโรงเรียนเบญจมราชาลัย ในพระบรมราชูปถัมภ์ และระดับปริญญาตรีจากมหาวิทยาลัยศรีนครินทรวิโรฒ คณะมนุษยศาสตร์ เอกภาษาเพื่ออาชีพ นาตาลีมีผลงานที่สร้างชื่อเสียงตั้งแต่ยังเป็นวัยรุ่น คือ ผลงานอัลบั้มเพลงคู่ดูโอกับ แจ๊สกี้ - จริยา แซร่าฮ์ เอชเวิท ในนาม Nathalie & Jazky เคยเข้าแข่งขันในรายการซูเปอร์สตาร์ ที่สุดแห่งดาว ในฤดูกาลที่ 2 ซึ่งได้รับรางวัลรองชนะเลิศ และล่าสุดมีผลงานละครคุณภาพ "รักเร่" บทประพันธ์ของ โสภาค สุวรรณ โดยมี ม.ล. สราลี กิติยากร เป็นผู้จัดละคร
ด้านชีวิตส่วนตัว นาตาลี เดวิส กำลังคบหาดูใจกับ "ณะ" หนุ่มนักการทูต 
นาตาลี เดวิส คบหาดูใจกับนักการทูต "ณะ อิทธิกร"
รัฐบาวาเรีย
บาวาเรีย () หรือ ไบเอิร์น () เป็นรัฐที่มีอาณาเขตใหญ่ที่สุดในประเทศเยอรมนี อยู่ทางทิศตะวันออกเฉียงใต้ มีประชากรประมาณ 12.5 ล้านคน มีพื้นที่ประมาณ 70,548 ตารางกิโลเมตร เมืองหลวงคือเมืองมิวนิก เชื้อสายประชากรเป็นชาวบาวาเรีย 6.4 ล้านคน, ฟรังโคเนีย 4.1 ล้านคน, และสวาเบีย 1.8 ล้านคน
รัฐบาวาเรียเป็นหนึ่งในรัฐที่เก่าแก่ที่สุดรัฐหนึ่งในยุโรป ก่อตั้งขึ้นเป็นดัชชีในกลางคริสศตวรรษที่ 17 ดยุกแห่งบาวาเรียเป็นหนึ่งในผู้มีสิทธิสรรเจ้า (Prince-elector) แต่งตั้งจักรพรรดิแห่งจักรวรรดิโรมันอันศักดิ์สิทธิ์ ในช่วง ค.ศ. 1806 - ค.ศ. 1918 บาวาเรียมีสถานะเป็นราชอาณาจักรบาวาเรียต่อจากนั้นมากลายเป็นรัฐอิสระ (สาธารณรัฐ)
รัฐบาวาเรียแบ่งออกเป็น 7 ส่วนภูมิภาคที่เรียกว่า "เรกีรุงชเบเซิร์ค" อันประกอบด้วย:
รัฐเฮ็สเซิน
เฮ็สเซิน () หรือ เฮ็สส์ () เป็นรัฐหนึ่งในประเทศเยอรมนี มีเนื้อที่ 21,110 ตารางกิโลเมตรแต่มีประชากรอาศัยอยู่แค่ 6 ล้านคน เมืองหลวงรัฐคือวีสบาเดิน เมืองที่ใหญ่ที่สุดของรัฐอยู่ใกล้กับเมืองฟรังค์ฟูร์ทอัมไมน์ ได้รับผลประโยชน์จากพื้นที่บริเวณแม่น้ำไรน์
ถนนรถไฟ (เขตบางกอกน้อย)
ถนนรถไฟ (Thanon Rotfai) เป็นถนนสายสั้นในเขตสถานีรถไฟธนบุรีของการรถไฟแห่งประเทศไทย ในพื้นที่แขวงบ้านช่างหล่อและแขวงศิริราช เขตบางกอกน้อย ฝั่งธนบุรี กรุงเทพมหานคร เริ่มต้นจากปลายถนนอิสรภาพ จุดบรรจบถนนสุทธาวาส ผ่านตลาดศาลาน้ำร้อน (ใหม่) ลอดใต้สะพานอรุณอมรินทร์ ซึ่งเป็นสะพานข้ามคลองบางกอกน้อยตามแนวถนนอรุณอมรินทร์ ผ่านวัดอมรินทรารามโดยแบ่งพื้นที่วัดออกเป็นสองส่วน ผ่านด้านหลังโรงพยาบาลศิริราช และสิ้นสุดที่สถานีรถไฟบางกอกน้อย (สถานีรถไฟธนบุรีเดิม) ริมฝั่งแม่น้ำเจ้าพระยา
ในอดีต ถนนรถไฟสามารถเชื่อมต่อกับถนนอรุณอมรินทร์ได้โดยตรง แต่ต่อมามีการก่อสร้างสะพานอรุณอมรินทร์ตามแนวถนนอรุณอมรินทร์ข้ามถนนรถไฟและคลองบางกอกน้อย เพื่อเชื่อมต่อกับสะพานสมเด็จพระปิ่นเกล้า ด้วยพื้นที่จำกัดทำให้สามแยกเดิมบริเวณจุดบรรจบถนนอรุณอมรินทร์เหลือเพียงถนน 1 ช่องทางข้างสะพานอรุณอมรินทร์ จากถนนรถไฟออกสู่ถนนอรุณอมรินทร์และแยกศิริราช ส่วนช่องทางเข้าสู่ถนนรถไฟได้เปลี่ยนเป็นทางยกระดับข้ามถนนรถไฟทั้งหมด
ทางลาดขึ้นจากถนนรถไฟด้านถนนอิสรภาพบริเวณหน้าตลาดศาลาน้ำร้อน (ใหม่) เป็นทางที่สร้างขึ้นใหม่ ซึ่งช่วยแบ่งเบาการจราจรให้ผู้สัญจรจากแยกพรานนกสามารถใช้ถนนอิสรภาพมาขึ้นสะพานอรุณอมรินทร์จากถนนรถไฟได้โดยตรง ไม่ต้องผ่านถนนพรานนกและแยกศิริราชที่มีการจราจรคับคั่งและมีช่องทางจราจรจำกัด
ถนนสุทธาวาส
ถนนสุทธาวาส () เป็นถนนเลียบทางรถไฟสายใต้ (สายธนบุรี) ในเขตทางของการรถไฟแห่งประเทศไทย ใกล้สถานีรถไฟธนบุรี พื้นที่แขวงบ้านช่างหล่อ เขตบางกอกน้อย ฝั่งธนบุรี กรุงเทพมหานคร เริ่มต้นจากปลายถนนอิสรภาพ จุดบรรจบถนนรถไฟ เลียบทางรถไฟสายใต้ด้านขวาทาง ผ่านวัดสุทธาวาส มาสิ้นสุดที่ถนนจรัญสนิทวงศ์ บริเวณป้ายหยุดรถไฟจรัญสนิทวงศ์ ตรงข้ามกับจุดเริ่มต้นของถนนเลียบทางรถไฟสายใต้ใกล้แยกบางขุนนนท์
ถนนสายนี้เป็นหนึ่งในโครงการในพระราชดำริเพื่อแก้ไขปัญหาการจราจรในกรุงเทพฯ ของพระบาทสมเด็จพระเจ้าอยู่หัว ซึ่งช่วยลดปริมาณการจราจรบนถนนจรัญสนิทวงศ์บริเวณสามแยกไฟฉาย และเป็นเส้นทางลัดเชื่อมต่อไปยังย่านสำคัญ ได้แก่สถานีรถไฟธนบุรี โรงพยาบาลศิริราช และตลาดพรานนก
จากการที่พระบาทสมเด็จพระปรมินทรมหาภูมิพลอดุลยเดชเสด็จพระราชดำเนินไปโรงพยาบาลศิริราช และได้ทรงศึกษาพื้นที่โดยรอบอย่างละเอียด จึงมีพระราชดำริที่จะขยายแนวถนนเลียบทางรถไฟสายธนบุรี จากช่วงปลายถนนอิสรภาพถึงถนนจรัญสนิทวงศ์ ระยะทางประมาณ 600 เมตร ซึ่งสภาพเดิมเป็นถนนคอนกรีตจากปลายถนนอิสรภาพเข้าไปประมาณ 230 เมตร ส่วนที่เหลืออีกประมาณ 380 เมตรเป็นที่ลุ่ม มีบ้านเรือน เพิงพักอาศัย และมีทางเดินตามแนวทางรถไฟจนถึงถนนจรัญสนิทวงศ์ โดยกรุงเทพมหานครได้รับสนองแนวพระราชดำริและได้ขออนุญาตใช้ที่ดินจากการรถไฟแห่งประเทศไทย เริ่มดำเนินการก่อสร้างตั้งแต่วันที่ 19 ตุลาคม 2536 ใช้งบประมาณดำเนินการ 16.5 ล้านบาท ประกอบด้วยงบประมาณกรุงเทพมหานคร ทรัพย์ส่วนพระองค์และเงินบริจาคเพิ่มเติม เปิดการจราจรอย่างเป็นทางการเมื่อวันที่ 3 กุมภาพันธ์ 2537 โดยพระบาทสมเด็จพระปรมินทรมหาภูมิพลอดุลยเดชพระราชทานนามถนนสายนี้ตามชื่อวัดในบริเวณดังกล่าวว่า “ถนนสุทธาวาส”
พระเจ้าบรมวงศ์เธอ กรมหลวงเทพพลภักดิ์
พระเจ้าบรมวงศ์เธอ พระองค์เจ้าอภัยทัต กรมหลวงเทพพลภักดิ์ (23 สิงหาคม พ.ศ. 2328 - 20 กุมภาพันธ์ พ.ศ. 2380) ประสูติเมื่อวันอังคาร เดือน 9 แรม 3 ค่ำ ปีมะเส็ง สัปตศก จุลศักราช 1147 ตรงกับวันที่ 23 สิงหาคม พ.ศ. 2328 เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช และเจ้าจอมมารดาน้อยแก้ว มีพระอนุชาร่วมพระมารดา คือ พระเจ้าบรมวงศ์เธอ พระองค์เจ้าไกรสร กรมหลวงรักษ์รณเรศ
เมื่อทรงพระเยาว์ชาววังออกพระนามเรียกพระองค์กันว่า "พระองค์ชายเสือ"
พ.ศ. 2350 พระบาทสมเด็จพระพุทธยอดฟ้าจุฬาโลก โปรดเกล้าฯ สถาปนาขึ้นเป็น "กรมหมื่นเทพพลภักดิ์" ต่อมาในรัชกาลที่ 2 ได้ทรงกำกับกรมพระคชบาล และในปี พ.ศ. 2375 พระบาทสมเด็จพระนั่งเกล้าเจ้าอยู่หัว โปรดเกล้าฯ ให้เลื่อนกรมขึ้นเป็น "กรมหลวงเทพพลภักดิ์"
สิ้นพระชนม์ในรัชกาลที่ 3 เมื่อวันอังคาร เดือน 3 แรม 11 ค่ำ ปีระกา นพศก จุลศักราช 1199 ตรงกับวันที่ 20 กุมภาพันธ์ พ.ศ. 2380 พระชันษา 51 ปี พระบาทสมเด็จพระนั่งเกล้าเจ้าอยู่หัวพระราชทาน พระโกศทองใหญ่ ทรงพระศพ และ พระราชทานเพลิงพระศพ ณ พระเมรุท้องสนามหลวง
รัฐบัญญัติว่าด้วยความเป็นกลาง
รัฐบัญญัติว่าด้วยความเป็นกลาง () เป็นกฎหมายที่ผ่านโดยรัฐสภาคองเกรสแห่งสหรัฐอเมริกาในช่วงคริสต์ทศวรรษ 1930 เพื่อรับมือกับเหตุการณ์ความขัดแย้งที่เพิ่มทวีขึ้นมาในทวีปยุโรปและทวีปเอเชีย ซึ่งนำไปสู่สงครามโลกครั้งที่สอง กฎหมายดังกล่าวนับว่าเป็นผลที่เกิดขึ้นตามมาจากลัทธิการแยกตัวโดดเดี่ยวและปลีกตัวออกจากชาติอื่น หลังจากที่สหรัฐอเมริกาต้องเข้าไปพัวพันในสงครามโลกครั้งที่หนึ่ง และเป็นความพยายามที่จะฉุดไม่ให้สหรัฐอเมริกาต้องเข้าไปเกี่ยวข้องกับความขัดแย้งระหว่างประเทศ
รัฐบัญญัติว่าด้วยความเป็นกลางในช่วงคริสต์ทศวรรษ 1930 เป็นมรดกที่ชนรุ่นหลังเห็นว่าเป็นการกระทำที่ไม่เหมาะสม เนื่องจากว่ามันไม่ได้แบ่งแยกว่าชาติผู้รุกรานและเหยื่อ แต่ปฏิบัติต่อทั้งสองประเทศเหมือนกับว่าเป็น "ผู้เข้าร่วมสงคราม" เท่านั้น สหรัฐอเมริกายังให้ความช่วยเหลือแก่สหราชอาณาจักรเพื่อต่อต้านนาซีเยอรมนีไม่มากนัก จนกระทั่งถึงการประกาศสงครามอย่างเป็นทางการในปี ค.ศ. 1941
รัฐบัญญัติว่าด้วยความเป็นกลางแห่งปี ค.ศ. 1935 ได้รับการลงนามโดยประธานาธิบดี แฟรงกลิน ดี. โรสเวลต์ เมื่อวันที่ 31 สิงหาคม 1935 ที่ได้กำหนดว่าสหรัฐอเมริกาจะต้องไม่ค้าอาวุธและปัจจัยสงครามให้แก่ประเทศคู่สงคราม รัฐบัญญัติดังกล่าวกำหนดอายุไว้ 6 เดือนนับตั้งแต่วันที่ประกาศใช้ ซึ่งประธานาธิบดีโรสเวลต์ได้สั่งห้ามไม่ให้ทำการค้าในช่วง การรุกรานเอธิโอเปียของอิตาลี ในเดือนตุลาคม 1935
รัฐบัญญัติว่าด้วยความเป็นกลางแห่งปี ค.ศ. 1936 ได้รับการลงนามในเดือนกุมภาพันธ์ปีเดียวกัน ซึ่งได้ต่อเวลาของรัฐบัญญัติว่าด้วยความเป็นกลางแห่งปี 1935 ไปอีก 14 เดือน รวมไปถึงไม่อนุญาตให้ยืมหรือขอยืมเงินตราจากประเทศคู่สงคราม แต่ว่ารัฐบัญญัติดังกล่าวไม่ได้รวมไปถึงสงครามกลางเมือง อย่างเช่นใน สงครามกลางเมืองสเปน และยังไม่ได้รวมไปถึงการส่งมอบยุทโธปกรณ์ อย่างเช่น น้ำมันหรือรถบรรทุก ทำให้มีบางบริษัทของสหรัฐอเมริกาที่ขายสินค้าดังกล่าวให้แก่ ฟรานซิสโก ฟรังโก และเมื่อถึงปี ค.ศ. 1939 ฟรังโกได้เป็นหนี้ของบริษัทดังกล่าวกว่า 100,000,000 เหรียฐสหรัฐ
ในเดือนมกราคม ค.ศ. 1937 รัฐสภาได้กำหนดให้การค้าอาวุธกับสเปนเป็นสิ่งผิดกฎหมาย รัฐบัญญัติว่าด้วยความเป็นกลางแห่งปี 1937 ได้รับการลงนามในเดือนพฤษภาคม ปีเดียวกัน โดยต่ออายุของรัฐบัญญัติสองฉบับก่อนหน้าไปอีกโดยไม่มีกำหนดเวลาสิ้นสุด และขยายข้อยกเว้นไปจนถึง ห้ามค้าอาวุธให้แก่ผู้ร่วมสงครามกลางเมืองด้วย รวมไปถึงมีคำสั่งห้ามมิให้เรือของสหรัฐทำการขนส่งผู้โดยสารหรือสินค้าระหว่างสหรัฐอเมริกากับประเทศที่เข้าร่วมสงคราม
หลังจากที่นาซีเยอรมนีเริ่มรุกรานประเทศเพื่อนบ้านใทวีปยุโรป ประธานาธิบดีโรสเวลต์ได้กล่าวแก่สถาคองเกรสว่า นโยบายดังกล่าวจะเป็นการเกื้อหนุนให้แก่ประเทศผู้รุกราน ในวันที่ 4 พฤศจิกายน รัฐบัญญัติว่าด้วยความเป็นกลางแห่งปี 1939 ก็ได้ผ่านออกมา โดยอนุญาตให้ติดต่อค้าขายแบบยื่นหมูยื่นแมวกันได้ และยุติการห้ามขนส่งสินค้า
การยุติรัฐบัญญัติว่าด้วยความเป็นกลางได้นำไปสู่นโยบายให้กู้-ยืมในปีค.ศ. 1941 ซึ่งให้สหรัฐอเมริกาสามารถทำการค้ากับประเทศฝ่ายสัมพันธมิตร และหลังจากที่เรือสินค้าของสหรัฐอเมริกาถูกจมมากขึ้น สหรัฐอเมริกาจึงให้เรือรบของตนติดอาวุธได้
ตะไบเล็บ
ตะไบเล็บ เป็นเครื่องมือสำหรับฝนและตกแต่งรูปร่างของเล็บ มักใช้ในการทำเล็บหลังจากถูกตัดด้วยกรรไกรตัดเล็บเสร็จแล้ว ตะไบเล็บอาจผลิตจากโลหะเปล่าๆ หรือเคลือบด้วยผงคอรันดัม (ไพลิน), แผ่นขัดเล็บ (emery board), เซรามิก, หรือแก้ว
แผ่นขัดเล็บโดยปกติจะมีความหยาบน้อยกว่าตะไบเล็บโลหะ ซึ่งทำให้ต้องใช้เวลาฝนเล็บนานกว่า อย่างไรก็ตาม ตะไบเล็บทั่วไปอาจก่อให้เกิดการแพร่เชื้อ หากถูกใช้ร่วมกันมากกว่าหนึ่งคนโดยไม่มีการฆ่าเชื้อที่ดีพอ และแผ่นขัดเล็บก็มีราคาถูกกว่าตะไบเล็บโลหะ ดังนั้นแผ่นขัดเล็บจึงเป็นทางเลือกหนึ่งซึ่งสามารถใช้แล้วทิ้งได้ต่อคน
ตะไบเล็บแก้วเป็นเครื่องมือที่เพิ่งเกิดขึ้นไม่นานมานี้ ตะไบเล็บแก้วมีความละเอียดมากกว่า และพื้นผิวของมันก็ไม่ทำให้เล็บเป็นเศษผงเวลาขัดดังเช่นแผ่นขัดเล็บหรือตะไบโลหะ ซึ่งทำให้ตะไบเล็บแก้วเป็นเครื่องมือที่ช่างทำเล็บต้องการ ถึงแม้ว่าจะหาซื้อยากตามร้านค้าต่างๆ
ไมเคิล เจ. ฟอกซ์
ไมเคิล เจ. ฟอกซ์ () หรือมีชื่อจริงว่า ไมเคิล แอนดรูว์ ฟอกซ์ () เกิดวันที่ 9 มิถุนายน ค.ศ. 1961 เป็นนักแสดงชาวอเมริกัน/แคนาดา มีผลงานโด่งดังจากบทบาท มาร์ตี้ แม็กฟลาย จากเรื่องเจาะเวลาหาอดีต ทั้ง 3 ภาค (1985–1990) ; บทบาทอเล็กซ์ พี. คีตัน จากแฟมิลี ไทส์ (1982–1989) ซึ่งได้รับ 3 รางวัลเอมมีและ 1 รางวัลลูกโลกทองคำ ;บทบาทไม ฟลาเฮอร์ตีจาก สปินซิตี (1996–2000) ที่ได้รับ 1 รางวัลเอมมี 3 รางวัลลูกโลกทองคำ และ 2 รางวัลสกรีนแอ็กเตอร์สไกด์ นอกจากนี้เขายังได้รางวัลบุรุษแห่งปีของนิตยสารจีคิว, รางวัลสมาคมนักแสดง หรือ แซกอวอร์ด 2 รางวัล และรางวัลพีเพิล ชอยส์ อวอร์ด
ฟอกซ์ป่วยเป็นโรคพาร์กินสันกลุ่มที่มีอายุน้อยกว่า 40 ปี เมื่อปี 1991 และเปิดเผยอาการป่วยของเขาต่อสาธารณะในปี 1998 จนกึ่งอำลาวงการการแสดงในปี 2000 ฟอกซ์ได้ก่อตั้งมูลนิธิไมเคิล เจ. ฟอกซ์ เพื่อการวิจัยโรคพาร์กินสันขึ้นในปี 2000
คาร์เธจ
คาร์เธจ (; ) เป็นเมืองโบราณ ปัจจุบันตั้งอยู่ในเมืองตูนิส ประเทศตูนีเซีย
เมื่อ 814 ก่อนคริสตกาล ชาวฟินิเชี่ยน หนีการรุกรานของกรีกและโรมันโดยการนำของเจ้าหญิงไดโด (Dido) หรือ เอลิสซา (Alyssa) แห่งเมืองไทร์ (Tyre : เลบานอนในปัจจุบัน) จนมาถึงริมทะเลเมดิเตอร์เรเนียนหรือประเทศตูนีเซียในปัจจุบัน ตามตำนานพระนางขอซื้อที่ดินจากทางเมืองเดิม โดยตกลงกันว่าจะขอพื้นที่แค่ผืนหนัง โดยขลิบผืนหนังออกเป็นเส้นเล็กแล้วตีวง ทำให้ได้ที่ดินมากพอจะสร้างเป็นเมืองท่าได้ จนเป็นเมืองคาร์เธจ
ด้วยที่ตั้งที่เหมาะสมจึงทำให้คาร์เธจเจริญรุ่งเรืองอย่างรวดเร็ว พวกเขามีความชำนาญด้านการค้า มีสินค้าส่งออกอย่าง แร่เงิน ดีบุก และทองแดง จนในกลางศตวรรษที่ 5 ก่อนคริสตกาล การค้าขายของคาร์เธจเจริญสุดขีด พวกเขาได้ทำการค้าขายกับโรมัน พวกเขายังชำนาญด้านการเดินเรือ ค้าขายไปถึงเกาะอังกฤษ ตอนใต้ของทวีปแอฟริกา และเมืองไทร์ ส่วนด้านการทหารพวกเขาขยายขอบเขตดินแดนทั้งในฝั่งตะวันตกของเกาะซิซิลี (Sicily) เกาะซาร์ดิเนีย (Sardinia) หมู่เกาะแบลีแอริก (Balearic : แคว้นกาตาลุญญาในสเปน) และทางตอนใต้ของสเปน
ระบบการปกครองเป็นระบบกษัตริย์ตั้งแต่ตั้งเมือง จนถึงปี 480 ก่อนคริสตกาล หลังการตายของ ฮามิลก้าที่หนึ่ง (Hamilca I) ทำให้ระบอบกษัตริย์อ่อนแอเรื่อยมา จนในปี 308 ก่อนคริสตกาล หลังสิ้นสมัยกษัตริย์ โบมิลก้า (Bomilca) จีงเปลี่ยนรูปแบบการปกครองเป็นแบบสาธารณรัฐ
พวกเขามีความขัดแย้งกับกรีกและโรมัน ทำสงครามกับกรีกหลายครั้ง ครั้งที่สำคัญคือ สงครามเกาะซิซิลี (Sicilian wars) ทั้งสามครั้ง ตั้งแต่ปี 480 ถึง 307 ก่อนคริสตกาล ส่วนกับทางโรมัน ครั้งที่สำคัญมีอยู่ 3 ครั้งเช่น คือสงครามพิวนิก (Punic wars) ทั้งสามครั้ง ซึ่งในครั้งที่สาม การพ่ายแพ้ของคาร์เธจทำให้ถึงกับสิ้นชาติ ประชาชนส่วนใหญ่ถูกฆ่า ชาวเมืองจาก 5 แสนคนเหลือ 5 หมื่นคน ที่เหลือถูกนำไปขายเป็นทาส บ้านเมืองถูกเผา จนแทบไม่เหลือศิลปะสิ่งก่อสร้างให้เห็น จนในสมัยจูเลียส ซีซ่าร์ มาบูรณะคาร์เธจขึ้นมาใหม่โดยโรม
ในเดือนกุมภาพันธ์ ปี 1985 นายยูโก้ เวเตเร่ (Ugo Vetere) นายกเทศมนตรีของกรุงโรมในขณะนั้น ทำสัญญาสันติภาพอย่างเป็นทางการกับ นายเชดดี้ คลีบิ (Chedly Klibi) นายกเทศมนตรีของตูนีส เพื่อยุติฉากสงครามระหว่างสองชนชาติอย่างเป็นทางการอันยาวนานถึง 2,248 ปี หลังสงครามพิวนิกครั้งที่สาม
จันฟรังโก โซลา
จันฟรังโก โซลา (; เกิด 5 กรกฎาคม ค.ศ. 1966) เป็นอดีตนักฟุตบอลและผู้จัดการทีมชาวอิตาลี ปัจจุบันเป็นผู้ช่วยผู้ฝึกสอนเชลซี
ในปี 2532 เล่นฟุตบอลให้กับทีมนาโปลี ในช่วงเวลาเดียวกับที่ดิเอโก มาราโดนา นักเตะชื่อดังชาวอาร์เจนตินา ยังอยู่กับทีมนาโปลี เขาเล่นให้กับนาโปลีอยู่นานถึง 4 ปี จากนั้นก็ย้ายมาอยู่กับทีมปาร์มา ทีมชั้นนำของอิตาลี และช่วยทำประตูให้ทีมปาร์มาคว้าแชมป์คัพวินเนอร์สคัพในปี 2537 เขาเล่นได้อย่างยอดเยี่ยม โดยเฉพาะลูกฟรีคิกหน้ากรอบเขตโทษ
โซลาถือเป็นราชาลูกฟรีคิกคนหนึ่งของโลกลูกหนังในขณะนั้นทีเดียว เขาเผยเคล็ดลับของการยิงลูกฟรีคิกว่า ฝีเท้าการยิงลูกฟรีคิกที่ยอดเยี่ยมดังที่เห็นนี้ ส่วนหนึ่งลอกเลียนแบบและศึกษาวิธีการยิงมาจากมาราโดนานั่นเอง
กระทั่งกลางฤดูกาล 2540 รืด คึลลิต ผู้จัดการทีมเชลซี ซื้อตัวโซลามาร่วมทีมด้วยค่าตัว 4.5 ล้านปอนด์ และเขาสามารถโชว์ฟอร์มได้อย่างยอดเยี่ยม จนกลายเป็นขวัญใจของแฟนบอลเชลซีอย่างรวดเร็ว เขาพาทีมคว้าถ้วยเอฟเอคัพ และสามารถคว้าตำแหน่งนักเตะต่างชาติยอดเยี่ยมของพรีเมียร์ลีกแม้จะเพิ่งเล่นได้แค่ครึ่งฤดูกาล
สำหรับการเล่นฟุตบอลให้กับทีมชาตินั้น ในช่วงฟุตบอลโลก 2537 ที่สหรัฐอเมริกา โซลาได้ลงเล่นในฐานะตัวสำรองของโรแบร์โต บัจโจ และได้ลงเล่นเพียง 12 นาทีในนัดพบไนจีเรีย ก่อนที่เขาจะได้รับใบแดงไล่ออกจากสนาม ต่อมาหลังจากบัจโจได้รับบาดเจ็บและฝีมือตก โซลาจึงได้ตำแหน่งตัวจริงในทีมชาติแทนที่บัจโจ แต่ในขณะเดียวกันเขาหลุดจากตำแหน่งตัวจริงในทีมเอซี มิลาน โซลาเป็นตัวหลักในแผงหน้าของทีมชาติอิตาลีและเชลซี และนำความสำเร็จมาสู่ต้นสังกัด โดยเฉพาะในทีมเชลซีนั้นโซลานำทีมผ่านเข้าสู่รอบลึก ๆ ของถ้วยเอฟ เอ คัพ อีกทั้งในพรีเมียร์ ลีกปี 2540 ก็ติดอยู่ในกลุ่มลุ้นแชมป์ หลังจากนั้นโซลาก็ย้ายเข้าสังกัดกาลยารี สโมสรฟุตบอลเล็ก ๆ แห่งหนึ่งในอิตาลี และยังโชว์ฟอร์มเป็นขวัญใจของชาวอิตาลีเช่นเดิม
ปัจจุบันยุติการเล่นฟุตบอลแล้ว และได้เป็นผู้จัดการทีมฟุตบอลต่าง ๆ ในยุโรป
เจฟฟรีย์ รัช
เจฟฟรีย์ รอย รัช () เกิดวันที่ 6 กรกฎาคม ค.ศ. 1951 เป็นนักแสดงชาวออสเตรเลีย ถือเป็นนักแสดงออสเตรเลียคนแรกที่ได้รับรางวัลออสการ์สาขาการแสดงยอดเยี่ยม
เจฟฟรีย์ รัช เกิดที่ Toowoomba ประเทศออสเตรเลีย เขาเรียนจบด้านศิลปะจากมหาวิทยาลัยควีนส์แลนด์ และ ได้ไปศึกษาต่อที่ปารีส และได้เข้าร่วมคณะละครใบ้ที่ Jacques Lecoq School of Mime อยู่ถึงสองปีเต็ม จากนั้นจึงกลับมาออสเตรเลียเพื่อเล่นละครเวที เรื่อง "Waiting for Godot" โดยแสดงร่วมกับเมล กิ๊บสัน
เขาแสดงภาพยนตร์ 2-3 เรื่องในช่วงยุค 80 แต่เขาชอบที่จะแสดงละครเวทีมากกว่า จากนั้นเขาได้แสดงในภาพยนตร์เรื่อง "Shine" รับบทเป็นเดวิด เฮลฟ์ก็อต ที่ส่งผลให้เขาได้รับรางวัลออสการ์ รางวัลบาฟต้า รางวัลลูกโลกทองคำ หลังจากนั้นได้เข้าชิงรางวัลออสการ์อีก 2 ครั้งจาก กับบท Phillip Henslowe ในเรื่อง "Shakespeare in Love" และล่าสุดกับบท Marquis De Sade จากเรื่อง "Quills"
ด้านชีวิตส่วนตัว แต่งงานกับนักแสดงสาว Jane Menelaus มีบุตรสองคนคือ Angelica และ James
ไซมอน เร็กซ์
ไซมอน เร็กซ์ () เกิดเมื่อวันที่ 20 กรกฎาคม ค.ศ. 1974 เป็นนักแสดงชาวอเมริกัน พิธีกรรายการโทรทัศน์และแร็ปเปอร์
เร็กซ์มีชื่อจริงว่า ไซมอน เร็กซ์ คัตไรต์ เกิดในซานฟรานซิสโก แคลิฟอร์เนีย เป็นบุตรชายของพอลและบาร์บารา คัตไรต์ ในปี 1995 เขาเป็นพิธีกรรายการทางช่องเอ็มทีวี ซึ่งเขาก็มีผลงานวิดีโอโป๊ (Brad Posey's Young, Hard & Solo) ทำให้เขาถูกปลด แต่ชื่อเสียงของเขาก็มีมากขึ้น หลังจากนั้นเขาเริ่มมีผลงานการแสดง ในปี 1999 เขาแสดงในรายการโทรทัศน์ที่ชื่อ Jack & Jill ที่มี 2 ฤดูกาล เขายังปรากฏตัวใน "Felicity", "Baywatch", "Everwood", และ "Summerland"
เร็กซ์ยังมีผลงานในภาพยนตร์เรื่อง "The Forsaken", "Scary Movie 3", "Scary Movie 4" และ "The Karate Dog" และเขายังได้แสดงร่วมกับปารีส ฮิลตันใน "National Lampoon's Pledge This!"
ทางด้านผลงานเพลง เขาเป็นแร็ปเปอร์ มีผลงานบนมายสเปซ มีเพลง "Dirt Nasty" เขาทัวร์ร่วมกับวง Dyslexic Speedreaders ร่วมกับมิกกี อะวาลอนและอังเดร เลกาซี นอกจากนี้เร็กซ์ยังเป็นเจ้าของร่วมไนต์คลับที่ชื่อ The Plumm ร่วมกับ Chris Noth, David Wells และ Noel Ashman
ประภัทร์ ศรลัมพ์
ประภัทร์ ศรลัมพ์ พิธีกรรายการโทรทัศน์ชาวไทย อดีตสมาชิกสภานิติบัญญัติแห่งชาติ พ.ศ. 2549 (สนช.) ปัจจุบันเป็นหัวหน้าฝ่ายประชาสัมพันธ์ สถานีวิทยุโทรทัศน์ไทยทีวีสีช่อง 3
ประภัทร์ เกิดเมื่อวันที่ 10 กันยายน พ.ศ. 2490 ที่จังหวัดอุทัยธานี จบการศึกษาจากโรงเรียนสวนกุหลาบวิทยาลัย และคณะนิเทศศาสตร์ จุฬาลงกรณ์มหาวิทยาลัย เคยเป็นประธานเชียร์ของทั้งสวนกุหลาบวิทยาลัย และจุฬาลงกรณ์มหาวิทยาลัย
ฝ่ามือยูไลพันกร
ฝ่ามือยูไลพันกร (โชยชิ่วยู้ไล้เจี่ย)เป็นเพลงฝ่ามือที่ธรรมดาสามัญ แต่พอจู่โจมจะแปรเปลี่ยนจาก
หนึ่งฝ่ามือเป็นสองฝ่ามือ สองผ่ามือเป็นสี่ฝ่ามือ สี่ฝ่ามือเป็นแปดฝ่ามือ ยิ่งต้านรับช้าก็แปรเปลี่ยนจากแปด
ฝ่ามือเป็นสิบหกฝ่ามือ ยิ่งใช้ฝ่ามือยิ่งแปรเปลี่ยนสุดคาดเดาได้ ทุกฝ่ามือที่ฟาดถึงจะเปลี่ยนตำแหน่งจู่โจม
อย่างพิสดาร
เพลงกระบี่ปราบมาร
กระบี่ปราบมาร(กระบี่พิชิตมาร) เป็นวิชากำลังภายใน ที่ปรากฏในนิยายเรื่อง กระบี่เย้ยยุทธจักรเป็นเพลงกระบี่ที่สุดยอดในยุทธจักร ชาวยุทธทั้งหลายล้วนหมายได้ครอบครอง โคยคนที่ฝึกสำเร็จมี งกปุ๊คุ้ง เจ้าสำนักหัวซาน และ ลินผิงจื่อ เคล็ดลับวิชานี้คือ ผู้ฝึกต้องตอนตนเองเสียก่อนไม่เช่นนั้นธาตุไฟจะเข้าแทรก
ในเรื่องกระบี่เย้ยยุทธจักร "เพลงกระบี่ปราบมาร" มีต้นกำเนิดมาจากคัมภีร์ทานตะวันฉบับของสองศิษย์สำนักฮั้วซัว ที่ลักลอบจดจำคนละครึ่งแล้ว แต่เมื่อกลับมาถึงสำนักต่างคนต่างวิเคราะห์กันไปคนละแนวทางจนความเห็นไม่ลงรอย กลายเป็นความขัดแย้งของสำนักฮั้วซัวเกิดเป็น ฝ่ายลมปราณกับฝ่ายกระบี่ เมื่อโต่วง้วนเซี่ยงซือที่ได้รับการถ่ายทอดคำสั่งจากอาจารย์ให้มา "ห้ามมิให้ทั้งสองฝึกวิชาในคัมภีร์" มาถึง ด้วยความเข้าใจผิดของศิษย์ฮั้วซัวทั้งสองคนที่คิดว่าโต่วง้วนเซี่ยงซือนั้นเคยอ่านคัมถีร์มาก่อน ก็เลยถามข้อความในคัมภีร์ขึ้น ด้วยความเฉลียวฉลาดของโต่วง้วนเซี่ยงซือทำให้การตีความในคัมภีร์สำเร็จได้ไม่ยาก จึงอธิบายตามที่เข้าใจแก่ศิษย์ฮั้วซัวทั้งสองพร้อมถ่ายทอดคำพูดของอาจารย์ว่ามิให้ทั้งสองฝึกตามข้อความในคัมภีร์ จากนั้นจึงลากลับ ระหว่างทางโต่วง้วนเซี่ยงซือก็หาถ้ำสงบแห่งหนึ่ง เขียนข้อความที่ตนเองจดจำได้ทั้งหมดลงในจีวรของตน และตัดสินใจสึกโดยส่งจดหมายไปให้อาจารย์แทน เมื่อสึกแล้ว โต่วง้วนเซี่ยงซือก็ใช้ชื่อว่า ลิ้มเอี่ยงโต้ว อันเป็นชื่อเดิมของตน และตั้งสำนักคุ้มภัยฟุเว่ยขึ้นมา พร้อมกันนั้นยังรับเอาคณิกาที่กำลังตั้งครรภ์นางหนึ่งขึ้นมาเป็นภรรยา คณิกานางนี้นี่เองที่เป็นย่าทวดของลิ้มเพ้งจือ ซึ่งเป็นตัวละครที่ปรากฏในเรื่อง "กระบี่เย้ยยุทธจักร"
เพลงกระบี่ปราบมารนี้ เรียกได้ว่าเป็นวิชาที่ตีความและดัดแปลงมาจากคัมภีร์ทานตะวันฉบับที่ไม่สมบูรณ์ ซึ่งต่อมานิกายตะวันจันทราได้ชิงไป ซึ่งผู้ที่ฝึกสำเร็จมีทั้งสิ้น 3 คน ได้แก่ ลิ้มเอี่ยงโต้ว งักปุ๊กคุ้ง และ ลิ้มเพ้งจือ
วิชาฝีมือของเพลงกระบี่ปราบมารนั้นมีจุดเด่นที่ความรวดเร็วของการออกกระบวนท่า ซึ่งมีทั้งสิ้น 72 กระบวนท่า แต่ละกระบวนท่าแฝงความเปลี่ยนแปลงนับสิบประการ ขั้นแรกของการฝึกเพลงกระบี่ปราบมาร ผู้ฝึกต้องตอนตนเองก่อน จากนั้นไม่มีอุปสรรคอื่นใดในการฝึก
โรงเรียนเซนต์ปีเตอร์ ธนบุรี
โรงเรียนเซนต์ปีเตอร์ ธนบุรี () เป็นโรงเรียนเอกชนขนาดใหญ่ประเภทสามัญศึกษาของฝ่ายการศึกษา ในเขตมิสซังกรุงเทพฯ สังกัดสำนักบริหารงานคณะกรรมการการศึกษาเอกชน เปิดทำการสอนในระดับเตรียมอนุบาล อนุบาล 1-3 ประถมศึกษา และมัธยมศึกษา ปัจจุบัน โรงเรียนเซนต์ปีเตอร์ ธนบุรี ตั้งอยู่ที่ เลขที่ 148 ถนนพุทธมณฑลสาย 1 แขวงคลองขวาง เขตภาษีเจริญ กรุงเทพมหานคร รหัสไปรษณีย์ 10160 มีนักเรียนทั้งหมด 1,882 คน บุคลากรทั้งหมด 180 คน
โรงเรียนเซนต์ปีเตอร์ ธนบุรี เป็นโรงเรียนเอกชนขนาดใหญ่ประเภทสามัญศึกษาของฝ่ายการศึกษา ในเขตมิสซังกรุงเทพฯ สังกัดสำนักบริหารงานคณะกรรมการการศึกษาเอกชน เดิมตั้งอยู่บริเวณ เลขที่ 8 หมู่ 5 ตำบลบางเชือกหนัง อำเภอตลิ่งชัน กรุงเทพมหานคร โดยการจัดตั้งมีความเป็นมาดังนี้
ปัจจุบัน โรงเรียนเซนต์ปีเตอร์ ธนบุรี ตั้งอยู่ที่ เลขที่ 148 ถนนพุทธมณฑลสาย 1 แขวงคลองขวาง เขตภาษีเจริญ กรุงเทพมหานคร 10160
คณะกรรมการกาชาดระหว่างประเทศ
คณะกรรมการกาชาดระหว่างประเทศ ( / ) เป็นองค์กรมนุษยธรรมระหว่างประเทศ ซึ่งก่อตั้งขึ้นในประเทศสวิสเซอร์แลนด์เมื่อปี พ.ศ. 2406 โดยการนำของ นายอ็องรี ดูว์น็อง มีสำนักงานที่กรุงเจนีวา ประเทศสวิสเซอร์แลนด์ ประเทศสมาชิกยอมรับให้เป็นองค์กรอิสระ ตามกฎหมายมนุษยธรรมระหว่างประเทศ (International humanitarian law) แห่งอนุสัญญาเจนีวา (Geneva Conventions) ซึ่งถือเป็นกฎหมายนานาชาติตามธรรมเนียม มีภารกิจทั่วโลกในการให้ความช่วยเหลือผู้ที่ได้รับผลกระทบจากการสู้รบและสถานการณ์ความรุนแรงอื่นๆ ซึ่งรวมถึงผู้ที่ได้รับบาดเจ็บจากสงคราม ผู้ลี้ภัย เชลยสงคราม และพลเรือนที่ได้รับผลกระทบ
การจัดตั้งสำนักงานของ ICRC นั้นขึ้นอยู่กับระดับของการสู้รบและสถานการณ์ความรุนแรงในพื้นที่นั้นๆ
ปัจจุบัน ICRC มีเจ้าหน้าที่ 11,000 คนปฏิบัติงานอยู่ในสำนักงานมากกว่า 80 ประเทศทั่วโลก
สำนักงานใหญ่ของ ICRC ตั้งอยู่ที่นครเจนีวา ประเทศสวิตเซอร์แลนด์ โดยมีสำนักงานภูมิภาคกรุงเทพฯ ทำงานครอบคลุมประเทศไทย กัมพูชา ลาวและเวียดนาม
คนไทยจำนวนมากมักเข้าใจผิดว่าคณะกรรมการกาชาดระหว่างประเทศเป็นองค์กรเดียวกับสภากาชาดไทย และนิยมเรียกผิดว่าสภากาชาดสากล แต่คณะกรรมการกาชาดระหว่างประเทศ เป็นส่วนหนึ่งของกลุ่มองค์กรกาชาดและเสี้ยววงเดือนแดง (Movement of the Red Cross) เช่นเดียวกับสหพันธ์สภากาชาดและสภาเสี้ยววงเดือนแดงระหว่างประเทศ (International Federation of Red Cross and Red Crescent Societies) และ สภากาชาดและสภาเสี้ยววงเดือนแดง (National Societies) ของแต่ละประเทศ
ด้วยหลักการกาชาดและเสี้ยววงเดือนแดงที่เน้นการปฏิบัติงานอย่างเป็นอิสระ เป็นกลาง และไม่เลือกปฏิบัติ ทำให้เราสามารถปฏิบัติภารกิจในการช่วยเหลือและปกป้องชีวิตและศักดิ์ศรีของเหยื่อจากการสู้รบและสถานการณ์ความรุนแรงเหล่านั้นได้ โดยการติดต่อพูดคุยกับคู่กรณีและกองกำลังทุกฝ่าย รวมถึงกลุ่มติดอาวุธ เรื่องการให้ความเคารพต่อกฎหมายมนุษยธรรมระหว่างประเทศและกฎข้อบังคับขั้นพื้นฐานต่างๆในการปกป้องบุคคลที่อยู่ในสถานการณ์ความรุนแรง
คณะกรรมการกาชาดระหว่างประเทศ เป็นองค์กรที่เก่าแก่ที่สุดและทรงเกียรติในขบวนการกาชาด และเป็นหนึ่งในการบริหารองค์กรที่ขยายตัวมากที่สุด โดยได้รับรางวัลโนเบลสาขาสันติภาพถึง 3 ครั้งคือเมื่อ พ.ศ. 2460 พ.ศ. 2487 และ พ.ศ. 2506
ภารกิจของ ICRC
• การพยายามทำให้พลเมืองผู้ไม่มีส่วนเกี่ยวข้องกับการสู้รบและเหตุการณ์ความรุนแรงได้รับการละเว้นและปกป้อง
• เข้าเยี่ยมเชลยสงครามและผู้ต้องขังจากข้อหาความมั่นคง
• ส่งข้อมูลข่าวสารให้สมาชิกในครอบครัวที่ต้องพลัดพรากเนื่องจากการสู้รบ
• สืบหาผู้สูญหายอันเนื่องมาจากสงครามและความไม่สงบ
• ให้ความช่วยเหลือเบื้องต้นทางด้านการแพทย์
• จัดหาอาหาร น้ำสะอาด สาธารณูปโภคและที่พักพิงชั่วคราวแก่ผู้ประสบภัยจากสงคราม
• เผยแพร่กฎหมายมนุษยธรรมระหว่างประเทศ
• เฝ้าสังเกตการบังคับใช้เพื่อให้มีการปฏิบัติตามหลักกฎหมายมนุษยธรรมระหว่างประเทศ
• ช่วยผลักดันการพัฒนาข้อกฎหมายและอนุสัญญาต่างๆให้ทันต่อเหตุการณ์ปัจจุบัน
• ลดผลกระทบจากกับดักระเบิดและซากอาวุธอื่นๆที่มีต่อผู้คน
• ให้การสนับสนุนการทำงานของสภากาชาดและสภาเสี้ยววงเดือนแดงเพื่อเตรียมรับมือกับสถานการณ์การสู้รบและความรุนแรงอื่นๆ
เยว่อี้
เยว่อี้ (งักเย)（yuè yì）(乐毅) ชาวแคว้นจงซาน (中山)
ปี 296 ก่อนคริสตกาล แคว้นจงซานถูกแคว้นจ้าวทำลายจนสิ้นชาติ เยว่อี้จึงต้องหลบหนีไปทางเหนือ
เวลานั้น เอี้ยนเจาหว่าง (燕昭王) ที่กำลังฟื้นแคว้นเอี้ยนที่ถูกแคว้นฉีทำลายขึ้นมาใหม่ ได้ประกาศหาคนมาช่วยบริหารบ้านเมือง มีผู้คนหลั่งไหลไปขอเข้าร่วมอย่างไม่ขาดสาย เยว่อี้ก็เป็นหนึ่งในคนเหล่านั้น
ปี 286 ก่อนคริสกาล
แคว้นฉี ฉวยโอกาสที่แคว้นอื่นกำลังหารือวางแผนจะยกทัพไปตีแคว้นฉิน ได้ยกทัพใหญ่ไปโจมตีแคว้นซ่ง ทำลายแคว้นซ่งจนสิ้นชาติ
เหตุการณ์ในครั้งนี้ทำให้แคว้นต่างๆ หวาดกลัวกันมาก แคว้นฉินจึงใช้โอกาสนี้กล่าวยุยงให้ทุกแคว้นร่วมมือกันโจมตีแคว้นฉี
เอี้ยนเจาหว่าง ทราบข่าวจึงแต่งตั้ง เยว่อี้ ให้เป็นแม่ทัพใหญ่นำทหารไปโจมตีแคว้นฉี หมายจะล้างแค้นที่แคว้นเอี้ยนเคยถูกทำให้สิ้นชาติ
ปี 284 ก่อนคริสตกาล พันธมิตรหกแคว้นได้รวมกำลังกันยกทัพบุกโจมตีแคว้นฉี ทำให้แคว้นฉีถูกโจมตีจนแตกพ่าย เสียเมือง เสียผู้คนไปมากมาย
ภายหลัง ห้าแคว้นใหญ่คิดว่าสั่งสอนแค่ก็น่าจะพอแล้วจึงคิดจะยกทัพกลับ แต่เอี้ยนเจาหว่างไม่เห็นด้วย จึงสั่งให้เยว่อี้บุกโจมตีต่อไป 
ภายใต้การนำทัพของเยว่อี้ เพียงไม่นานทัพเอี้ยนก็ตี เมืองหลินจือ (临淄) เมืองหลวงของแคว้นฉีแตก ฉีหมิ่นหว่าง (齐湣王) กษัตริย์แคว้นฉีถูกแม่ทัพแคว้นฉู่สังหารตายในระหว่างหลบหนี
ผลงานในครั้งนี้ทำให้ เยว่อี้ ได้รับการแต่งตั้งให้เป็น ฉางกว๋อจวิน (昌国君) ปกครองดินแดนที่ยึดได้
เยว่อี้อยู่ที่แคว้นฉี 5 ปี ยึดดินแดนได้มากกว่า 70 หัวเมือง แคว้นฉีแทบจะสิ้นชาติเหลือเมืองในการปกครองแค่สองเมืองเท่านั้น
ปี 279 ก่อนคริสตกาล เอี้ยนเจาหว่างสิ้นชีพ เอี้ยนฮุ่ยหว่าง (燕惠王) ขึ้นเป็นกษัตริย์แคว้นเอี้ยน
เถียนตาน (田单) แม่ทัพและเชื้อพระวงศ์ชาวแคว้นฉี ฉวยโอกาสที่แคว้นเอี้ยนเพิ่งเปลี่ยนผู้ปกครอง ได้ส่งคนไปยุยงให้ เอี้ยนฮุ่ยหว่าง หวาดระแวงในตัว เยว่อี้ 
เอี้ยนฮุ่ยหว่างไม่พอใจเยว่อี้อยู่ก่อนแล้ว จึงหลงกลของเถียนตาน สั่งให้ถอดถอนตำแหน่งแม่ทัพใหญ่ของเยว่อี้ ทำให้เยว่อี้ต้องหลบหนีไปหลบภัยอยู่ที่แคว้นจ้าว
แหล่งอ้างอิง
คัมภีร์เปลี่ยนเส้นเอ็น
คัมภีร์เปลี่ยนเส้นเอ็น () วิชานี้พบได้ในนิยายกำลังภายในหลายเรื่องโดยเฉพาะนิยายกำลังภายในยุคเก่า รวมทั้งนิยายกำลังภายในของกิมย้งด้วยเช่นเดียวกัน ที่ปรากฏเห็นเด่นชัดที่สุด คือ นิยายเรื่อง มังกรหยก, มังกรหยก ภาค 2, ดาบมังกรหยก, แปดเทพอสูรมังกรฟ้า,สำนักพยัคฆ์มังกร และ กระบี่เย้ยยุทธจักร
จากหลักฐานที่ผ่านมาของนักโบราณคดีและนักประวัติศาสตร์ทำให้เชื่อว่า คัมภีร์เปลี่ยนเส้นเอ็นเป็นวิชาที่ได้ดัดแปลงมาจากโยคะสูตรของอินเดียโดยปรมาจารย์ตั๊กม้อ สาเหตุที่ทำให้ปรมาจารย์ตั๊กม้อต้องคิดวิชานี้ขึ้นมา เนื่องจากนิกายชยานนั้นเน้นการปฏิบัติสมาธิสูงมากเพื่อให้ไปถึงจุดที่เรียกว่า "โพธิจิต" ดังนั้นเพื่อให้การปฏิบัติธรรมมีประสิทธิภาพมากขึ้น ปรมาจารย์ตั๊กม้อจึงได้บัญญัติวิชาออกกำลังกายเพื่อสุขภาพชนิดนี้ขึ้น
นับตั้งแต่ที่มีหนังสือการ์ตูนเรื่อง "แปดเทพอสูรมังกรฟ้า" ของ "หวงยี่หลาง" เป็นต้นมา ทำให้นักอ่านการ์ตูนกำลังภายในหลายคนเชื่อว่า คัมภีร์เปลี่ยนเส้นเอ็นนั้น ต้องมีขั้น 7 ขั้นด้วยกัน เหมือนวิชาอย่างคาราเต้หรือยูโด ซึ่งเป็นความเข้าใจผิดอย่างร้ายแรง เนื่องจากการฝึกคัมภีร์เปลี่ยนเส้นเอ็นนั้นไม่ได้มีขั้น เหมือนดั่งเช่นที่ปรากฏในหนังสือการ์ตูนเรื่องดังกล่าวแม้แต่น้อย
คัมภีร์เปลี่ยนเส้นเอ็นปรากฏตัวขึ้นอย่างเด่นชัดครั้งแรกในนิยายเรื่อง "แปดเทพอสูรมังกรฟ้า" ถูกใช้โดยตัวละครปริศนาที่ไม่มีชื่อเรียกหา แต่นักอ่านได้เรียกกันทั่วไปว่า หลวงจีนหอไตร,หลวงจีนกวาดลานวัด, หลวงจีนนิรนาม บ้างล่ะ ซึ่งก็สามารถเข้าใจกันได้เป็นอย่างดีไม่ว่าจะใช้คำเรียกแบบไหนไหน และสาเหตุที่ทำให้วิชานี้เป็นหนึ่งในสุดยอดวิชาของกิมย้งนั้น เนื่องมาจากสาเหตุการใช้วิชานี้โจมตียอดฝีมืออย่าง เซียวเอี้ยวซัว และ ม่อย้งผัก ภายในกระบวนท่าเดียว
โคตรเพชฌฆาต
โคตรเพชฌฆาต เป็นภาพยนตร์เรื่องจระเข้ยักษ์ที่ชื่อ ไอ้ด่างบางมุด ในคลองบางมุด เคยออกฉายแล้วเมื่อวันที่ 2 มิถุนายน พ.ศ. 2548 กำกับโดย อนัต ยวงเงิน สร้างมาจากตำนานจระเข้ยักษ์อาละวาดกินคนที่คลองบางมุด อ.หลังสวน จ.ชุมพร ประมาณปี พ.ศ. 2507 ซึ่งถูกปราบได้ด้วยลูกระเบิดของนายตำรวจผู้หนึ่งในท้องถิ่น
นรินทร์ นายตำรวจหนุ่มประจำ สภอ. บางมุด อำเภอหลังสวน จังหวัดชุมพร ออกตามหาชายคนหนึ่งที่หายไปอย่างไร้ร่องรอย โดยชาวบ้านต่างพากันโจษขานและเชื่อกันว่าเป็นฝีมือจระเข้ ที่อาศัยอยู่ในคลองบางมุด คลองซึ่งเป็นสายน้ำหลักและเปรียบเสมือนวิถีชีวิตชาวบางมุด ซึ่งนรินทร์ยังไม่ปักใจเชื่อว่าเป็นฝีมือของจระเข้ หลังจากนั้นไม่นานก็เกิดเหตุการณ์ซ้ำๆ สร้างความหวาดกลัวไปทั่วทั้งจังหวัด จน พิกุล และ กระเกด อนามัยตำบล ต้องสั่งให้ชาวบ้านระวังตัว
จนวันหนึ่ง ณ คลองบางมุด มีชาวบ้านก็ได้พบเห็นจระเข้จริงๆ และสิ่งที่ทำให้ชาวบ้านสะพรึงกลัว และร่ำลือกันมากยิ่งขึ้น คือ ความใหญ่โตของมัน รวมไปถึงลำตัวเจ้าจระเข้ที่มีรอยด่าง และที่สำคัญมันยังอาศัยอยู่ในลำคลอง ดังนั้น ทั้งนายอำเภอ ผู้ใหญ่บ้าน และกำนัน จึงเกณท์ลูกบ้านเพื่อออกจัดการกับเจ้าจระเข้ตัวนี้ แต่จนแล้วจนรอดก็ไม่มีใครสามารถจัดการกับมันได้ จนเมื่อ จำนง นายทหารประจำหน่วยรบชุมพร กลับมาจากราชการ ถูกผู้ใหญ่ขอร้องให้ทางทหารช่วยจัดการปราบจระเข้ตัวนี้ เขาจึงร่วมมือกับนรินทร์และชาวบ้าน ออกตามล่าเพื่อปราบเจ้าจระเข้ยักษ์ ในระหว่างนั้นเองเขาและทีมนักล่าได้พบอุปสรรคต่างๆมากมาย ทั้งความขัดแย้งทางราชการและความยากลำบากในการปราบเจ้าจระเข้ และในที่สุดพวกเขา ก็ทำสำเร็จ และหลังจากที่จัดการกับจระเข้ได้สำเร็จ จำนงและนรินทร์ ต้องตกอยู่ในสภาพตะลึงอีกครั้ง เมื่อพวกเขาเพิ่งได้รู้ว่า จระเข้ไม่ได้มีเพียงแค่ตัวเดียว และ ไอ้ด่างยังไม่ตาย
ชาวบ้านก็เลยสร้างป้อมกันไอ้ด่างเอาไว้ แต่รุ่งขึ้นป้อมก็เกือบจะพัง ชาวบ้านและทหารต่างพากันจับจระเข้ ไอ้ด่างก็อาละวาดหนักขึ้น จนนรินทร์ ปราบไอ้ด่าง ด้วยลูกระเบิด ตายทั้งคู่
ฝูหนิวเล่อเล่อ
ฝูหนิวเล่อเล่อ () คือ มาสคอตประจำมหกรรมกีฬาพาราลิมปิกฤดูร้อน 2008 เป็นสัญลักษณ์ของความมานะอุตสาหะ ความแข็งแรง อดทน ไม่ย่อท้อ เป็นตัวแทนทางจิตวิญญาณที่จะเสริมสร้างกำลังใจให้กับเหล่าคนพิการ ที่ถึงแม้ร่างกายจะไม่สมบูรณ์ ก็จะไม่ย่อท้อ ไม่ยอมแพ้ ต่อสู้อย่างเต็มความสามารถเท่าที่พวกเขาเหล่านั้นจะทำได้ ฝูหนิวเล่อเล่อ ได้รับการออกแบบให้เป็นรูปวัว สัตว์ที่มีความสัมพันธ์ใกล้ชิดกับมนุษย์ โดยได้รับแรงบันดาลใจมาจากวัฒนธรรมทางการเกษตรแห่งอารยธรรมจีนโบราณ
โรงเรียนวิชชานารี
โรงเรียนวิชชานารี เป็นโรงเรียนเอกชน ในสังกัดมูลนิธิแห่งสภาคริสตจักรในประเทศไทย ตั้งอยู่ที่ถนนเจริญประเทศ ตำบลเวียงเหนือ อำเภอเมืองลำปาง จังหวัดลำปาง ก่อตั้งขึ้นเมื่อปี พ.ศ. 2432 เป็นโรงเรียนที่ตั้งขึ้นแห่งแรกของจังหวัดลำปาง โดยมิชชันนารีชาวอเมริกัน เดิมมีชื่อว่า “โรงเรียนสตรีอเมริกัน” นอกจากนั้นยังเป็นสถานศึกษาสำหรับสตรีแห่งแรกในจังหวัดลำปางอีกด้วย
โรงเรียนวิชชานารี เปิดสอนทำการเรียนการสอนตั้งแต่ระดับชั้นปฐมวัย จนถึงระดับมัธยมศึกษาตอนปลายโรงเรียนวิชชานารี
เดอะพรอมิส (อัลบั้มอิลดีโว)
เดอะพรอมิส () เป็นอัลบั้มเพลงชุดที่ 5 ของอิลดีโว นักร้องแนวเพลงป๊อป-โอเปร่า มีกำหนดการออกจำหน่ายทั่วโลกในวันที่ 10 พฤศจิกายน พ.ศ. 2551 ยกเว้นในสหรัฐอเมริกา และแคนาดา ที่มีกำหนดการออกจำหน่ายในวันที่ 18 พฤศจิกายน พ.ศ. 2551 และในญี่ปุ่นที่มีกำหนดการออกจำหน่ายในวันที่ 26 พฤศจิกายน พ.ศ. 2551
อัลบั้มนี้เริ่มบันทึกเสียงตั้งแต่เดือนพฤษภาคม พ.ศ. 2551 ซึ่งก่อนหน้านี้อิลดีโวได้ร่วมแสดงกับเซลีน ดิออนใน "คอนเสิร์ตทัวร์เทกกิงแชนเซส" ที่ดับลิน สหราชอาณาจักร การแสดงที่ Pula
สกั๊ด
สกั๊ด (Scud) เป็นชื่อที่ใช้เรียกขีปนาวุธทางยุทธศาสตร์ของสหภาพโซเวียต ที่ผลิตขึ้นระหว่างสงครามเย็น และมีใช้อย่างแพร่หลายไปทั่วโลก มาจากชื่อที่นาโตใช้เรียกขีปนาวุธ R-11, R-17 และ R-300 เอลบรูส ของโซเวียต ว่า SS-1 Scud ปัจจุบันชื่อนี้ใช้เป็นชื่อรวมๆ ที่เรียกขีปนาวุธทั้งหลายที่พัฒนามาจากขีปนาวุธต้นแบบของโซเวียต ทั้งตระกูล Al-Hussein, Al-Abbas ที่พัฒนาโดยอิรัก ตระกูล Shahab ที่พัฒนาโดยอิหร่าน และ Hwasong, Rodong ที่พัฒนาโดยเกาหลีเหนือ
ประเทศ และอดีตประเทศที่เคยครอบครองและใช้งานสกั๊ด และขีปนาวุธที่พัฒนามาจากสกั๊ด
กิตติ รัตนฉายา
พลเอก กิตติ รัตนฉายา อดีตแม่ทัพภาคที่ 4
พลเอก กิตติ เกิดเมื่อวันที่ 6 พฤษภาคม พ.ศ. 2479 ที่บ้านกะแดะ ตำบลกะแดะ อำเภอกาญจนดิษฐ์ จังหวัดสุราษฎร์ธานี เป็นบุตรของนายเตงและนางถวิล รัตนฉายา สมรสกับ คุณหญิงสุภาภรณ์ รัตนฉายา มีบุตร 3 คน คือ นายหงสเวส พันเอก คมกฤช และนายพชร รัตนฉายา
รับราชการทหารเมื่อ 25 มกราคมพ.ศ. 2504
ภาษีเงินได้นิติบุคคล
ภาษีเงินได้นิติบุคคล เป็นเครื่องมือของรัฐประเภทหนึ่ง ที่จัดเก็บจากผู้ประกอบการที่มีรายได้จากการประกอบกิจการหรือเนื่องจากการประกอบกิจการของบริษัท หรือห้างหุ้นส่วนนิติบุคคลในแต่ละรอบระยะเวลาบัญชี มีกำหนดสิบสองเดือนต่อหนึ่งรอบระยะเวลาบัญชี นอกจากนี้ยังมีวิธีการจัดเก็บวิธีอื่นอีก คือ เก็บจากยอดรายรับหรือยอดขายก่อนหักรายจ่ายใดๆ หรือเก็บจากค่าโดยสาร ค่าระวางฯ ของกิจการขนส่งระหว่างประเทศ หรือเก็บจากการจำหน่ายเงินกำไรไปต่างประเทศ เป็นต้น
กำไรสุทธิที่จะต้องเสียภาษีเงินได้นิติบุคคล ได้มาจากรายได้ของกิจการหรือเนื่องจากกิจการหักด้วยรายจ่ายของกิจการ ตามเงื่อนไขที่ระบุไว้ใน มาตรา ๖๕ ทวิ และ มาตรา ๖๕ ตรี แห่งประมวลรัษฎากร
สถานีมักกะสัน
สถานีมักกะสัน อาจหมายถึง
เดอะพรอมิส
เดอะพรอมิส () สามารถหมายถึง
ภาพยนตร์
ดนตรี
เดอะพรอมิส (อัลบั้มตาวัน)
เดอะพรอมิส () เป็นอัลบั้มเพลงชุดที่ 5 ของวงตาวัน ในแนวร็อกโอเปร่า ที่มีเนื้อเพลงเป็นภาษาอังกฤษทั้งชุด เนื้อร้องภาษาอังกฤษ แต่งโดย ทอดด์ ทองดี โดยมี 2 เพลงที่แปลเนื้อร้องเป็นภาษาไทย โดยมรุธา รัตนสัมพันธ์ ขับร้องโดย พงศ์พรหม สนิทวงศ์ ณ อยุธยา / ทอดด์ ทองดี / วงศกร รัศมิทัต / วิยะดา โกมารกุล ณ นคร Paula Shawn-Diamond และ Bonnie Anderson อัลบั้ม The PROmISE นี้เป็นผลงานอัลบั้มชุดสุดท้ายที่ออกในชื่อของวงตาวัน บันทึกเสียงที่ประเทศอังกฤษ เมื่อเดือนพฤษภาคม พ.ศ. 2539
ทอดด์ ทองดี เขียนเพลงในอัลบั้มนี้จากประสบการณ์ส่วนตัวที่เคยศึกษาอาการของคนไข้คนหนึ่ง ขณะเรียนเตรียมแพทย์ศาสตร์ที่มหาวิทยาลัยสแครนตัน สหรัฐอเมริกา เขาได้ใช้เวลาหลายสัปดาห์เข้าไปสังเกตการณ์ และสัมภาษณ์คนไข้ที่โรงพยาบาลศรีธัญญา นนทบุรี และโรงพยาบาลนิติจิตเวช พุทธมณฑล
เดอะพรอมิส เป็นคอนเซ็ปต์อัลบั้ม มีเนื้อหาเกี่ยวกับจินตนาการของคนไข้ในโรงพยาบาลจิตเวช ชื่อ "PROmISE" ที่มีหลายบุคลิกภาพในตัวเอง ได้ยินเสียงประหลาดเหมือนมีคนพูดอยู่ในหูตัวเอง และมีความรักกับแมลงสาบ ชื่อ "Roachelle" (มาจากคำว่า cockroach ผสมกับชื่อผู้หญิง Rachelle ) วันหนึ่งโรเชลถูกเพื่อนของพรอมิสที่เกลียดแมลงสาบเหยียบตาย พรอมิสผิดหวังที่ความรักบริสุทธิ์ของตัวต้องจากไป เกิดความโกรธ ทำให้บุคลิกภาพด้านมืดของตัวเอง ชื่อ "The Intruder" ออกมาอาละวาด พรอมิสได้รับการช่วยเหลือจากคนรักเก่า ชื่อ "Dizzy" เพื่อนำชีวิตของเขากลับคืนมา
เนื้อหาในอัลบั้มส่วนหนึ่ง กล่าวถึงคนไข้จากโรงพยาบาลบ้า ชื่อ Jamsai Gang (มาจากชื่อล้อเลียน คุณหญิงแจ่มใส ศิลปอาชา ภริยานายบรรหาร ศิลปอาชา นายกรัฐมนตรีในขณะนั้น) ที่พลัดหลงเข้าไปในศูนย์การค้าซีคอนสแควร์ ที่เพิ่งเปิดดำเนินการเมื่อ พ.ศ. 2537 และเกิดความโกลาหลอลหม่าน ภายในศูนย์การค้านั้น
นายแพทย์ที่รักษาพรอมิส มีชื่อว่า "หมอนกเขา" ล้อเลียนเหตุการณ์อื้อฉาว เกี่ยวกับจิตแพทย์ชื่อดัง กับคนไข้ ที่เกิดขึ้นในช่วงนั้นhttp://www.facebook.com/TheWongTawan
สถานีราชปรารภ (รถไฟฟ้าเชื่อมท่าอากาศยานสุวรรณภูมิ)
สถานีราชปรารภ () เป็นสถานีรถไฟลอยฟ้า ในเส้นทางระบบขนส่งทางรถไฟเชื่อมท่าอากาศยานสุวรรณภูมิ (Suvarnabhumi Airport Rail Link - SARL) ในระบบรถไฟฟ้าเชื่อมท่าอากาศยานสุวรรณภูมิ สาย City Line (Suvarnabhumi Airport Rail Link City Line) ที่แวะจอดรายทางทุกสถานีจากสถานีพญาไทไปจนถึงสุวรรณภูมิ ยกระดับเหนือเส้นทางรถไฟทางไกลสายตะวันออก ที่จุดตัดถนนราชปรารภ กรุงเทพมหานคร บริเวณสามแยกนิคมมักกะสัน
ในอนาคต จะสามารถเชื่อมต่อกับรถไฟฟ้ามหานคร สายสีส้ม ที่สถานีราชปรารภ
อยู่บนแนวเส้นทางรถไฟทางไกลสายตะวันออก บริเวณจุดตัดถนนราชปรารภ คร่อมเหนือสามแยกนิคมมักกะสัน (จุดบรรจบถนนราชปรารภและถนนนิคมมักกะสันเลียบทางรถไฟ) ห่างจากสี่แยกมักกะสัน (จุดบรรจบถนนราชปรารภ ถนนศรีอยุธยาและถนนจตุรทิศ) มาทางทิศใต้ประมาณ 100 เมตร และห่างจากสี่แยกประตูน้ำ (จุดบรรจบถนนราชปรารภ ถนนเพชรบุรีและถนนราชดำริ) มาทางทิศเหนือประมาณ 600 เมตร ในพื้นที่แขวงมักกะสัน และแขวงถนนเพชรบุรี เขตราชเทวี กรุงเทพมหานคร สถานีข้างเคียงตามแนวเส้นทางได้แก่สถานีพญาไท อยู่ห่างประมาณ 800 เมตร และสถานีมักกะสัน (อโศก) ห่างประมาณ 1,700 เมตร
สำหรับที่ตั้งของสถานีราชปรารภ เดิมเป็นป้ายหยุดรถราชปรารภในเส้นทางรถไฟสายตะวันออก แต่ได้หยุดให้บริการชั่วคราวตั้งแต่วันที่ 1 เมษายน พ.ศ. 2550 เพื่อใช้พื้นที่ก่อสร้างสถานีรถไฟฟ้าจนกว่าการก่อสร้างจะแล้วเสร็จ ระหว่างนี้ผู้โดยสารรถไฟชานเมืองยังสามารถใช้บริการได้ที่สถานีรถไฟมักกะสันซึ่งอยู่ห่างออกไปเพียง 400 เมตรเท่านั้น
โดยในอนาคต สถานีราชปรารภแห่งนี้จะเชื่อมต่อกับ สถานีราชปรารภของโครงการรถไฟฟ้ามหานคร สายสีส้ม ซึ่งเป็นโครงการใต้ดินตามแนวถนนราชปรารภ
"ดูเพิ่ม การสลายการชุมนุมบริเวณแยกราชประสงค์ พฤษภาคม พ.ศ. 2553"
เกิดเหตุการณ์ที่ผู้ชุมนุมได้ทำการยิงระเบิด M79 จำนวนสองนัดใส่ตัวสถานีราชปรารภ ทำให้เกิดการระเบิดขึ้น ตัวสถานีได้รับความเสียหายตรงบริเวณโดมหลังคาของสถานีเป็นรู จากเหตุการณ์ดังกล่าวทำให้เกิดข่าวลือว่ามีผู้ชุมนุมได้ขึ้นไปยิงระเบิด M79 อีก 1 นัดใส่ตัวรางรถไฟฟ้า ซึ่งการรถไฟฯ ได้ทำการตรวจสอบแล้วพบว่าไม่มีความเสียหายต่อตัวรางรถไฟฟ้า มีเพียงหลังคาที่เสียหายเท่านั้น
เป็นแบบมีชานชาลาอยู่ 2 ข้าง (side platform station) ตัวสถานีมี 3 ชั้น ประกอบด้วยชั้นลอย, ชั้นจำหน่ายตั๋ว และชานชาลาที่ชั้นบนสุด
อยู่ทั้งสองฝั่งของถนนราชปรารภ โดยจะมีทั้งฝั่งขาออกของถนน (ไปแยกสามเหลี่ยมดินแดง) และฝั่งขาเข้าของถนน (ไปแยกประตูน้ำ/ราชประสงค์/สยาม) ซึ่งเป็นฝั่งเดียวกันกับที่หยุดรถไฟราชปรารภ
สถานีรามคำแหง
สถานีรามคำแหง (Ramkhamhaeng Station) เป็นสถานีรถไฟฟ้าในเส้นทางระบบขนส่งทางรถไฟเชื่อมท่าอากาศยานสุวรรณภูมิ (Suvarnabhumi Airport Rail Link - SARL) ในระบบรถไฟฟ้าเชื่อมท่าอากาศยานสุวรรณภูมิ สาย City Line (Suvarnabhumi Airport Rail Link City Line) ที่แวะจอดรายทางจากสถานีพญาไทถึงสุวรรณภูมิ
อยู่ที่ป้ายหยุดรถสุขุมวิท 71 เดิม บนแนวเส้นทางรถไฟทางไกลสายตะวันออก บริเวณจุดตัดถนนรามคำแหง ด้านตะวันตก ห่างจากสี่แยกคลองตัน (จุดบรรจบถนนรามคำแหง ถนนเพชรบุรีตัดใหม่ และถนนปรีดี พนมยงค์) ประมาณ 200 เมตร และห่างจากสี่แยกรามคำแหง (จุดบรรจบถนนรามคำแหง และถนนพระรามเก้า) ประมาณ 700 เมตร ในพื้นที่แขวงสวนหลวง เขตสวนหลวง กรุงเทพมหานคร
สำหรับสถานีรามคำแหง และสถานีหัวหมาก ห่างกันประมาณ 4 กิโลเมตร ส่วนสถานีรามคำแหง และสถานีมักกะสัน (อโศก) ห่างกันประมาณ 5 กิโลเมตร ซึ่งช่วงระหว่าง 2 สถานีนี้ เดิมจะมีสถานีศูนย์วิจัยเพิ่มเข้ามาตรงบริเวณสถานีคลองตันเดิม แต่เนื่องจากพื้นที่ดังกล่าวเป็นที่ตั้งของศูนย์ซ่อมบำรุงรถไฟฟ้าเชื่อมต่อท่าอากาศยาน และยังมี Ramp สำหรับนำรถไฟฟ้าลงจอดที่ศูนย์ซ่อมบำรุง จึงทำให้ไม่สามารถหาจุดก่อสร้างสถานีในบริเวณดังกล่าวได้ ผู้รับเหมาก่อสร้างโครงการรวมถึงการรถไฟแห่งประเทศไทยจึงได้ลงความเห็นในการยกเลิกการก่อสร้างสถานีศูนย์วิจัยลง และทำเป็นทางวิ่งยาวถึง 5 กิโลเมตรที่ไม่มีการจอดรับผู้โดยสารแทน ดังนั้นสถานีศูนย์วิจัยของโครงการรถไฟฟ้าชานเมืองสายสีแดงอ่อนที่เป็นเส้นทางแบบคลองแห้ง จึงไม่สามารถเชื่อมต่อกับรถไฟฟ้าเชื่อมท่าอากาศยานได้